Bukan Saja Pembunuh Senyap, Rokok Juga Buat Bibir & Gusi Jadi Lebih Gelap?

Merokok adalah satu tabiat buruk jika diamalkan kerana ia boleh mendatangkan pelbagai kesan negatif terhadap kesihatan tubuh badan.

Selain membunuh secara perlahan, anda mungkin akan terkejut jika kami kata tabiat merokok ini juga boleh menjejaskan kecantikan individu.

Kenapa?
Lihat sahaja bibir dan gusi perokok yang gelap itu
!

Jom sama-sama kita semua ikuti artikel ini untuk tahu tentang akibat merokok terhadap kesihatan dan kecantikan mulut dengan lebih mendalam lagi.

Akibat rokok, mulut menjadi buruk & busuk!

Rasanya semua orang sudah tahu bahawa kepulan asap tebal yang dihembus oleh perokok ini sudah pasti akan mendatangkan aroma tidak menyenangkan.

Ini kerana bahan-bahan kimia yang terdapat dalam rokok akan
menjadikan ia berbau sangat busuk
 dan bau ini akan melekat pada mulut perokok.

Selain menyebabkan mulut busuk, ketahuilah bahawa ia juga akan mengakibatkan mulut buruk ekoran
bibir dan gusi yang menjadi lebih gelap
.

Untuk pengetahuan anda, kondisi ini dinamakan sebagai S
moker’s Lips
 yang akan mula berlaku kepada perokok selepas bertahun menghisap rokok.

Adakah anda yang baru sahaja mula menjadi seorang perokok ingin perkara ini terjadi? Fikirkannya semula!

Apa punca sebenar kondisi S
moker’s Lips?

Seperti mana yang kami telah nyatakan di atas tadi, antara akibat rokok terhadap mulut yang paling utama adalah ia akan mengakibatkan S
moker’s Lips.

Ia berlaku akibat daripada tar dan nikotin yang akan menyempitkan saluran darah dalam mulut lantas menjejaskan perjalanan darah dan oksigen.

Selain itu, kandungan bahan kimia di dalam rokok juga akan menyebabkan melanin terkumpul pada kawasan bibir dan gusi lantas menjejaskan pigmentasi.

Bukan sahaja melanin, kolagen dan elastin yang berfungsi mengawal kawasan mulut juga akan turut rosak lantas membuat ia lebih gelap dan buruk.

Sebab yang terakhir pula adalah disebabkan oleh kepanasan ketika membakar rokok dengan api terutamanya jika ia dilakukan secara berulang dengan kerap.

Jika tidak mahu bibir dan gusi anda berubah menjadi lebih gelap,
segera berhenti merokok ya
?

Bagaimana untuk merawat akibat rokok ini?

Jalan paling mudah untuk merawat bibir dan gusi yang gelap akibat rokok adalah dengan berhenti merokok!

Namun kami tahu bahawa ia tidaklah semudah dikatakan kerana ia perlu dilakukan secara berperingkat terutamanya buat mereka yang tegar dan ketagih.

Jangan pula anda yang
 sedang dalam proses untuk berhenti merokok
 risau kerana ada cara alternatif untuk membantu merawat kondisi ini.

Boleh cuba tip-tip yang berikut:

#1. Minum lebih banyak air

Minum lebih banyak air kosong memang sangat bermanfaat untuk kesihatan tubuh badan selain mampu menyahkan toksin akibat rokok daripada sistem tubuh.

#2. Elak daripada cahaya matahari

Meskipun tip ini adalah agak mustahil dilakukan, anda mungkin masih boleh cuba dengan kurangkan masa di luar rumah agar kondisi ini tidak memburuk.

Hilangkan akibat rokok ini dengan tip #3. Pengelupasan

Mengelupaskan kulit secara sengaja bukanlah sesuatu yang elok namun ia juga boleh jadi tip untuk merawat bibir  yang gelap.

Caranya adalah dengan mencampurkan garam, gula dengan minyak kacang badam atau minyak kelapa dan sapukan ia pada bibir.

Dengan ini, lapisan luaran bibir akan terkupas dengan sendirinya selepas beberapa hari.

Namun anda perlu sentiasa menggunakan produk untuk melembapkan bibir setiap kali selepas rawatan ini
untuk mengelak bibir terluka
.

Hilangkan akibat rokok ini dengan tip #4. Masker bibir

Bukan muka sahaja yang boleh menggunakan masker bahkan bibir juga boleh dengan guna bahan-bahan semula jadi.

Caranya adalah, campurkan kunyit dengan lemon atau limau dan sapukan ia pada bibir setiap kali sebelum tidur.

Untuk lebih berkesan, campurkan sekali minyak vitamin A dan vitamin E ke dalam masker.

Namun anda juga perlu tahu bahawa kesan masker ini sudah pasti akan menjadi lebih baik sekiranya
 kalian sendiri sudah berhenti merokok
.

#5. Rawatan laser

Akhir sekali, bibir dan gusi yang hitam akibat rokok juga mungkin boleh dipulihkan kembali dengan melakukan rawatan laser.

Rawatan ini akan menggunakan cahaya yang akan menembusi lapisan bibir dan gusi sekali gus mampu mengembalikan warna asal.

Ya, ia memang sedikit berkos dan berisiko! Jadi,
adalah lebih mudah jika anda berhenti sahaja daripada melakukan tabiat yang tidak langsung berfaedah ini
 bukan?


Si Kecil Gemar Terjun Dalam Kolam Renang Mini? Awasinya, Ada 5 Bahaya Yang Menanti!

Tiada perkara lebih penting buat individu yang bergelar ibu bapa melainkan kesihatan, kesejahteraan dan keselamatan anak.

Disebabkan itu, macam-macam ragam dilakukan oleh mereka dalam usaha melindungi si kecil dari segala bahaya yang menanti.

Cuba bayangkan satu situasi ini:
 anak anda ingin mandi kolam mini namun kalian tidak tahu untuk membenarkan atau melarangnya
.

Jika ia berlaku, apa tindakan anda? Relaks, jom sama-sama kita ikuti artikel ini untuk tahu apa yang patut dibuat!

Selamatkah anak mandi kolam?

Sebelum pergi dengan lebih lanjut, wajarlah untuk kita tahu tentang perkara ini terlebih dahulu.

Kami tidak kata perbuatan anak mandi kolam adalah selamat atau tidak kerana ia ada risiko yang tersendiri jika ibu bapa leka dan alpa daripada memerhatikan si kecil.

Dalam erti kata yang lebih mudah, anda sebagai ibu bapa perlu menggalas tanggungjawab sepenuhnya sekiranya anak anda ingin mandi kolam dengan pengawasan kalian.

Jadi sila lebih berwaspada ya ibu bapa?

Apa bahaya anak mandi kolam?

Hakikatnya,
 terdapat beberapa bahaya yang menanti tidak kira si manja anda mandi kolam mini, kolam renang dewasa, sungai, laut
 dan seumpamanya.

Berikut adalah antaranya:

#1. Lemas

Menurut laporan yang dikeluarkan oleh The U.S. Consumer Product Safety Commission (CPSC), kes lemas dalam kalangan kanak-kanak berusia 4 tahun ke bawah adalah perkara yang membimbangkan di Amerika Syarikat.

Menurut kajian itu lagi, hampir 70% kanak-kanak yang tidak dibenarkan berada dekat dengan kolam mini ditemui di dalam kolam itu ketika ibu bapa lalai.

Lebih mengejutkan, 46% dari jumlah kanak-kanak terbabit kali terakhir dilihat berada di dalam rumah!

Ini menunjukkan
kelalaian dalam pengawasan ibu bapa merupakan punca utama kanak-kanak lemas
 di dalam kolam mini dan ia perlu diubah dengan kadar segera.

#2. Klorin

Kajian yang diterbitkan dalam European Respiratory Journal (ERS) menyatakan anak mandi kolam mengandungi klorin boleh meningkatkan risiko jangkitan saluran pernafasan.

Kajian ini telah mengambil kira penelitian terhadap 430 kanak-kanak berusia 5 ke 7 tahun dan terbukti klorin dalam kolam memang berbahaya kepada anak anda.

Kesannya,
si kecil anda lebih berisiko terkena bronkitis, asma atau alahan lantas menjejaskan sistem pernafasan
!

Oleh itu, ibu bapa dinasihatkan untuk tidak ambil mudah perkara ini dan sebaik-baiknya mengelakkan anak mandi di dalam kolam yang ada klorin.

#3. Kolam terbalik

Selain lemas, ada satu lagi bahaya anak mandi kolam iaitu kolam tersebut boleh terbalik lantas
memerangkap si kecil anda di dalam itu
.

Meskipun anda kata ia hanyalah sekadar kolam mini dan tidak akan mengakibatkan kecederaan kronik, langkah berjaga-jaga masih perlu.

Cuba bayangkan ia terjadi dan anda tidak berada di situ untuk menyelamatkan si kecil anda?

#4. Haiwan berbisa

Bukan itu sahaja, ibu bapa juga perlu peka dengan kewujudan dan kehadiran haiwan berbisa di dalam kolam mini yang anak anda sedang gunakan.

Di Malaysia, terdapat banyak
haiwan berbisa yang boleh terus hidup dalam air seperti ular kecil, labah-labah, kala jengking, lipan
 dan sebagainya.

Walaupun haiwan seperti ini berada jauh dari si kecil anda, jangan ambil mudah ya?

#5. Risiko penyakit

Akhir sekali, kolam mini yang dibuat dari plastik dan bersaiz sekitar 3 ke 5 kaki per diameter serta pelbagai lapangan air dikaitkan dengan penyebaran recreational water illnesses (RWIs).

Buat anda yang belum tahu, ia adalah penyakit bawaan kuman yang berbahaya seperti E.coli, Shigella dan Crypto (Cryptosporidium).

Akibatnya, ia akan menyebabkan kondisi kesihatan kepada si kecil seperti
sakit perut, cirit-birit, muntah-muntah dan lain-lain
 simptom.

Apa yang ibu bapa boleh buat?

Baiklah, sekarang kita sudah tahu bahawa
swimming pool
 mini yang boleh diletakkan di sekitar kawasan lapang rumah anda itu adalah berbahaya buat si kecil.

Kami tidak kata yang anak kalian tidak boleh berekreasi di situ namun langkah berjaga-jaga perlu diambil bagi mengelakkan kejadian tidak diingini daripada berlaku.

Cuma kalian perlu pastikan terlebih dahulu jika air di dalam kolam itu selamat dan ditukar setiap kali ingin menggunakannya atau selepas habis mandi bagi mengelakkan risiko penyakit.

Akhir kata,
 ibu bapa perlu sentiasa pastikan anak mandi kolam dalam pengawasan, okay
!


Petai: Sayuran Hutan yang Kaya Nutrisi

Petai sering digantung di gerai-gerai tepi jalan yang menjualnya bagi menarik pelanggan untuk membelinya. Jika di Thailand, petai akan digantung dihadapan restoran sebagai isyarat bahawa restoran tersebut turut menghidangkan masakan yang berkaitan dengan petai.

Nama saintifik bagi petai adalah
parkia speciosa
 dan ia turut dikenali dengan nama lain di negara-negara lain seperti
sataw
 (Thailand),
 peteh/pete
 (Indonesia),
yongchak
 (India)
bitter bean
,
stink bean
,
sator bean
 atau
twisted cluster bean
. Ia sering dimakan oleh penduduk di kawasan selatan Asia Tenggara. Pokok petai menghasilkan
kacang
 dengan bentuk yang panjang dan rata yang boleh dimakan dengan biji berwarna hijau terang. Ia tergolong dalam keluarga
kekacang
 dan dituai dari pokok hutan hujan tinggi yang boleh tumbuh antara ketinggian 15 meter dan 45 meter. Ia adalah tumbuhan atau hidangan yang popular di kawasan selatan Burma, Thailand, Singapura, Malaysia, dan Indonesia. Dengan kepekatan asid amino yang tinggi, kacang yang penuh dengan nutrisi ini mempunyai aroma yang dikatakan berbau seperti gas metana oleh sesetengah individu.

Petai dijual dalam pelbagai bentuk seperti dijual dalam bentuk tandannya, dalam bentuk pod, bahakan dalam bentuk biji yang telah dikupas dan dijual dalam beg plastik. Selain itu, terdapat juga petai yang dijual dalam bentuk yang telah dijerukkan didalam air terutamanya di pasar-pasar tempatan selain dalam bentuk yang telah disejuk beku bagi pasaran luar negara.

Mengapa petai berbau busuk?

Petai boleh menyebabkan bau yang tidak menyenangkan kerana kandungan
asid amino
 yang terkandung dalam biji petai yang mengandungi unsur sulfur. Kandungan
asid amino
 tersebut yang menjadikan biji petai menghasilkan bau yang sangat menyengat dan tidak enak.

Kandungan nutrisi petai

Ia adalah sejenis tumbuhan yang kaya dengan mineral seperti kalium, mangan,
kalsium
, zat besi, zink, tembaga dan fosforus. Selain itu, ia turut kaya dengan kandungan vitamin seperti vitamin A yang hadir dalam bentuk beta-karoten,
vitamin B
1, vitamin B6, folat, dan vitamin C. Selain itu, ia adalah sumber protein yang sangat baik, rendah lemak dan serat makanan dan rendah gula, menjadikannya sesuai untuk pesakit diabetes jenis 2.

Manfaat kesihatan daripada petai

Kesihatan pencernaan

Individu yang memakan diet yang tinggi serat mempunyai kadar sembelit lebih rendah berbanding orang yang menggunakan diet rendah serat. Selain itu, mereka juga mempunyai peluang yang lebih kecil untuk mendapat buasir dan diverticulitis. Terdapat 2 jenis serat – tidak larut dan larut. Serat yang tidak larut biasanya terdapat dalam pulpa buah, bran bijirin, dan kulit sayuran, dan ia tidak larut dalam cecair. Serat yang tidak larut dikaitkan dengan pembuangan najis dan perlindungan kanser yang lebih baik.

Serat larut pula ditemui dalam pelbagai jenis sayur-sayuran, buah-buahan, bijian, kekacang, legum, bijirin dan ianya larut dalam air. Ia menambahkan rasa kenyang, mengurangkan kolesterol LDL (buruk), dan memperlahankan pelepasan gula daripada makanan ke dalam darah. Lebih penting lagi, serat larut sangat dikaitkan dengan risiko yang lebih rendah untuk mendapat
penyakit jantung
, diabetes mellitus jenis 2, dan obesiti.

Kesihatan buah pinggang

Kalium
(potassium)
 adalah mineral penting yang sangat diperlukan untuk fungsi asas tubuh badan manusia. Tahap kalium yang rendah dalam diet boleh memberi kesan kepada kedua-dua jantung dan otak anda. Tambahan pula, ia memainkan peranan penting dalam memastikan tubuh agar terhidrasi dengan baik, dengan berfungsi bersama-sama dengan garam untuk menyokong fungsi sel dalam tubuh badan.

Penyelidikan menunjukkan bahawa petai boleh mengurangkan risiko
batu karang
 yang mana ia boleh menjadi sangat menyakitkan terhadap seseorang individu yang mengalaminya. Oleh itu, diet yang tinggi dengan kandungan kalium dan rendah kolesterol adalah pertahanan terbaik anda terhadap pembentukan batu karang.

Kesihatan mental yang lebih baik

Ia mengandungi
tryptophan
, yang merupakan asid amino penting (
tryptophan
 dianggap sebagai asid amino penting kerana badan kita tidak dapat menghasilkannya) yang berfungsi sebagai pengatur perasaan semula jadi kerana ia mempunyai keupayaan untuk membantu keseimbangan badan dan menghasilkan hormon tertentu secara semula jadi, terutamanya
serotonin
.

Serotonin
 adalah hormon neurotransmitter yang digelar “molekul gembira,’ dan dengan meningkatkan tahap
serotonin
, asid amino
tryptophan
 dapat meningkatkan kualiti hidup bagi pesakit yang mempunyai masalah
mental
 dan kesihatan yang berkaitan dengan otak yang berbeza.

Selaras dengan kajian semasa yang dijalankan oleh MIND dalam kalangan individu yang bergelut dengan gangguan kemurungan, ramai antara mereka yang berasa jauh lebih baik selepas memakan petai. Ini kerana petai memiliki kandungan
tryptophan
, sejenis protein yang membantu menghasilkan
serotonin
.
Serotonin
menyebabkan seseorang individu berasa lebih tenang, meningkatkan mood dan biasanya menyebabkan seseorang individu berasa lebih selesa.

Kesihatan gigi dan tulang

Kalsium adalah mineral yang diperlukan untuk kehidupan dan manusia. Di antara semua manfaat kesihatan kalsium, yang paling penting termasuklah mengekalkan kesihatan gigi dan kesihatan tulang, serta mengurangkan obesiti dan mencegah kanser kolon.

Penyelidikan yang telah dijalankan juga menyokong pengambilan kalsium yang mencukupi dan diet rendah lemak sebagai satu cara untuk mengurangkan risiko hipertensi dan penyakit
kardiovaskular
. Kekurangan pengambilan mineral ini boleh membawa kepada peningkatan kerapuhan gigi dan kuku, kerosakan tulang, dan kesihatan yang lebih buruk.

Semasa kehamilan

Bagi seseorang wanita yang hamil, anda perlu menggandakan jumlah zat besi kerana tubuh badan anda menggunakan mineral penting ini untuk membuat darah tambahan untuk bayi anda. Lebih penting lagi, wanita hamil memerlukan zat besi tambahan untuk plasenta dan bayi yang semakin membesar, terutama pada trimester ke-2 dan ke-3. Adalah disyorkan untuk memasukkan sumber semula jadi
vitamin C
 (seperti strawberi, jus oren segar, saderi, atau brokoli) dalam setiap hidangan, terutamanya apabila mengambil zat besi daripada sumber berasaskan tumbuhan kerana
vitamin C
 boleh membantu anda menyerap sehingga 6 kali lebih banyak mineral ini.

Menyeimbangkan hormon

Badan kita tidak boleh berfungsi dengan betul jika tidak terdapat fosforus yang mencukupi dalam tubuh badan. Fosforus adalah mineral kedua paling banyak di dalam badan. Fosforus penting untuk fungsi
buah pinggang
 dan jantung yang normal.

Selain itu, ia membantu memetabolismakan lemak dan kanji untuk tenaga, mempercepat penyembuhan tulang yang patah dan kecederaan lain serta penting untuk impuls saraf normal dan asimilasi
niasin
. Akhir sekali, mineral ini membantu mengawal pengeluaran dan pembebasan hormon dan berinteraksi dengan kelenjar endokrin.

Anemia

Petai yang kaya dengan kandungan zat besi, dengan mudah boleh menggalakkan penghasilan hemoglobin dalam darah dan dengan itu membantu dalam kes-kes
anemia
.

Tekanan darah

Jenis kekacang yang sangat baik ini sangat kaya dengan kandungan kalium tetapi lebih rendah dengan kandungan garam, yang menjadikannya ideal untuk mengurangkan tahap
tekanan darah
. Pentadbiran Makanan dan Dadah AS (FDA) telah membenarkan industri petai untuk membuat tuntutan rasmi bagi keupayaannya dalam mencegah tekanan darah dan strok jantung.

Pedih ulu hati

Petai mempunyai kesan antacid semula jadi di dalam tubuh badan. Oleh itu, apabila anda mempunyai masalah dengan pedih ulu hati, cuba gunakan petai untuk memberikan kelegaan kepada tubuh anda.

Saraf

Petai mempunyai kandungan vitamin B yang tinggi yang membantu memberikan ketenangan kepada sistem saraf pusat.

Ulser

Petai digunakan sebagai makanan diet bagi gangguan usus kerana teksturnya lembut dan kelancarannya. Ia adalah satu-satunya jenisbuah mentah yang boleh dimakan tanpa kesulitan dalam jangka panjang. Selain itu, ia meneutralkan tahap keasidan dan mengurangkan kerengsaan dengan melapisi lapisan perut.

Mengawal tabiat merokok

Petai juga boleh membantu individu yang ingin cuba berhenti merokok. Vitamin B6 dan B12 yang terdapat dalam petai, bersama-sama dengan kandungan kalium dan magnesium, membantu tubuh badan untuk menyesuaikan diri akibat daripada
nicotine withdrawal
.

Stres

Kalium adalah mineral penting yang akan membantu menstabilkan denyutan jantung, menghantar oksigen ke bahagian otak dan juga mengurus keseimbangan air tubuh manusia. Apabila kita berasa cemas, kadar metabolisme kita akan meningkat. Oleh itu ia akan menurunkan tahap kalium dalam tubuh kita. Hal ini boleh diseimbangkan dengan pemakanan petai yang tinggi dengan kandungan kalium.

Strok

Menurut penyelidikan yang diterbitkan dalam
New England Journal of Medicine,
penyelidik mendapati bahawa tabiat memakan petai setiap hari mampu mencegah kematian akibat strok sebanyak 40%.

Kesihatan mata dan memperbaiki penumpuan

Seperti yang diketahui, vitamin A bersifat sangat terapeutik untuk mengekalkan
kornea
 yang sihat. Kalium dalam pisang juga boleh meningkatkan penumpuan dan juga keupayaan otak.

Baik untuk kesihatan gastrik

Biji petai sangat mesra dengan perut manusia. Walaupun dimakan mentah, buah ini tidak menyebabkan kesan buruk pada perut. Sebaliknya, buah petai sangat baik untuk perut, kerana ia boleh meneutralkan asid perut dan mengurangkan kerengsaan dan kecederaan pada perut. Selain itu, ia boleh mencegah terjadinya jangkitan di dalam perut.

Menggalakkan kesihatan jantung

Ia merupakan sumber asid lemak penting yang meningkatkan kesihatan jantung manusia. Menurut laporan oleh Dr K.W. Ng daripada Institut Penyelidikan Perubatan, Kuala Lumpur, beliau mencadangkan untuk memakan makanan seperti petai, kacang panjang dan kacang Perancis dan bukannya ikan dan kekacang. Ini kerana ia mengandungi kadar lemak omega-3 dan -6 yang baik untuk hati yang sihat.

Antioksidan yang baik

Petai mengandungi antioksidan yang baik yang boleh menjejaskan radikal yang berbahaya dan melindungi sel-sel daripada kerosakan. Antioksidan membantu mencegah tekanan oksidatif yang menyebabkan banyak penyakit, termasuk penyakit degeneratif seperti diabetes, hipertensi, arthritis dan kanser. Banyak kajian telah dilakukan untuk membuktikan sifat antioksidan petai. Kandungan Vitamin C yang tinggi dan sejumlah besar vitamin E adalah sebatian utama yang terdapat dalam buahnya yang menyumbang keupayaan antioksidannya. Buahnya juga didapati menunjukkan sejumlah besar sebatian fenolik. Phenols bertindak sebagai antioksidan selain mempamerkan sifat antiseptik dan antibakteria yang kuat.

Menurunkan gula darah bagi penghidap diabetes dan mengurangkan kolesterol

Penyelidikan saintis di Universiti Putra Malaysia mendapati bahawa petai mengandungi ekstrak kloroform yang mengurangkan kadar glukosa darah dalam tikus diabetes yang disebabkan oleh alloxan. Kajian juga mendapati kesan hipoglisemik petai dikaitkan dengan dua sterol tumbuhan yang utama yang terdapat dalam buah dan podnya. Ia berfungsi secara bersama untuk menghasilkan kesan anti-diabetes. Sterol tumbuhan telah terbukti menurunkan tahap kolesterol LDL, sekali gus membantu mengurangkan risiko strok dan penyakit jantung.

Anti-bakteria dan anti-mikrob

Cyclic polysulphides
, salah satu sebatian utama didalam petai, yang bertanggungjawab terhadap rasa petai yang kuat, telah menunjukkan sifatnya yang merupakan antibakteria dan antikulat. Oleh sebab itu, petai digunakan dalam perubatan tradisional untuk merawat keradangan buah pinggang yang disebabkan oleh aktiviti bakteria di buah pinggang (E-coli). Petai juga merupakan ubat yang digunakan untuk jangkitan ureter dan pundi kencing.

Kesan sampingan petai jika dimakan secara berlebihan

Terdapat beberapa kesan sampingan petai jika ia dimakan secara berlebihan. Ini termasuklah:

Meningkatkan asid urik dan reumatik.

Petai boleh meningkatkan tahap asid urik dalam badan. Ini disebabkan kandungan purine petai yang tinggi. Petai adalah salah satu makanan yang berpotensi menyebabkan kemunculan gangguan reumatik pada seseorang. Perkara yang perlu diperhatikan jika seseorang mengambil terlalu banyak petai adalah gejala arthritis yang boleh dirasakan.

Menyebabkan pening atau sakit kepala

Kesan sampingan lain penggunaan petai yang berlebihan akan menyebabkan pening kepala dan sakit kepala. Petai mempunyai kandungan semula jadi yang dapat merangsang kemunculannya.

Nafas yang berbau

Salah satu kesan sampingan petai yang paling jelas dan disedari ialah ia boleh menyebabkan nafas berbau. Perlu diketahui bahawa buah petai adalah sejenis makanan yang mempunyai aroma yang sangat luar biasa. Sudah tentu, penggunaan petai yang berlebihan dapat menyebabkan seseorang mengalami nafas berbau.

Menyebabkan gangguan pada buah pinggang

Satu lagi bahaya penggunaan sayuran ini ialah ia boleh menyebabkan gangguan organ buah pinggang. Organ buah pinggang adalah salah satu organ yang boleh mengalami gangguan ketika seseorang mengambil petai, terutama jika dimakan dengan jumlah yang terlalu banyak. Petai mempunyai kesan anti-bakteria dan anti-radang pada buah pinggang. Oleh itu, penggunaan petai mungkin perlu dihadkan untuk pesakit yang mengalami penyakit buah pinggang. Buah petai adalah tinggi dengan kandungan protein, dan dalam jangka panjang, ia boleh menyebabkan kesan buruk pada buah pinggang anda. Lebih penting lagi, selepas anda memakannya, terdapat bau yang tidak hanya berakhir di meja makan, tetapi ia akan berada di mulut anda dalam kadar waktu yang agak lama selain ia akan muncul semula didalam air kencing anda untuk beberapa hari bergantung kepada jumlah yang anda makan.

Menyebabkan kembung perut

Selain itu, selepas memakannya, anda juga mungkin akan mengalami kembung perut akibat daripada gas yang terbentuk oleh pecahan karbohidrat kompleks di saluran penghadaman. Hal ini lebih mudah terjadi sekiranya anda tidak memasaknya dengan betul.

Penggunaan petai dalam bidang kulinari

Sebahagian daripada pucuk, daun muda, pod buah muda dan biji dimakan mentah atau dipanggang dan juga dimasak sebagai sayuran.

Bijinya dimakan mentah, dicelur dan kadangkala dicampur dengan bahan-bahan lain seperti udang kering, bawang putih, cili dan belacan dalam hidangan yang dipanggil sambal petai atau digunakan dalam hidangan masakan bergoreng, salad, sup, kari (contohnya kari itik hijau Thai).

Ia sangat enak jika digoreng secara masam manis.

Di India Utara, bijinya atau kacangnya secara keseluruhannya dimakan dalam hidangan tempatan yang dipanggil Iromba (hidangan yang dibuat daripada ikan yang ditapai) atau Yongchak singju (sejenis salad sayuran).

Di Thailand, bijinya kadangkala dipanggang dan dimakan dengan Nam Prik (sejenis pes pedas). Ia juga digoreng dengan pes kari yang dicampurkan dengan udang atau daging atau dijadikan jeruk.

Bijinya juga dikeringkan dan diperasakan untuk kegunaan kemudian.

Pod buahnya yang masih muda dengan bijinya yang masih kecil boleh dimakan secara mentah, digoreng atau dijeruk.

Podnya yang separa matang kebiasaannya dijeruk bersama garam.

Daun muda daripada pokoknya turut dimakan sebagai ulam, tetapi ia tidak banyak digunakan.

Kini anda telah mengetahui betapa besarnya manfaat yang boleh didapati daripada pemakanan sayuran ini. Statusnya bukan sekadar sayuran kampung atau sayuran hutan, malah anda patut mencuba untuk memakannya jika sebelum ini anda bukanlah penggemarnya. Tetapi anda juga perlu beringat, agar bersederhana dalam pengambilannya untuk mengelakkan sebarang kesan sampingan. Anda mungkin tidak mahu orang-orang di sekeliling menjauhi anda disebabkan oleh bau mulut anda yang kurang menyenangkan.


Rimas Tengok Ketuat Pada Badan? Ini Cara Merawatnya, Mudah Saja, Hanya Perlu Buat Di Rumah!

Kelihatan buruk dan menjengkelkan, itu mungkin antara masalah yang dihadapi oleh
mereka yang mempunyai ketuat
. Oleh itu, apakah cara yang boleh dilakukan untuk hilangkan ketuat?

Ketuat atau turut dikenali sebagai kutil ini tidak berbahaya dan sering hilang secara sendiri mengikut masa, tetapi ia berpotensi untuk menjejaskan penampilan seseorang, malah boleh menjadi menyakitkan.

Ikuti artikel ini untuk mengetahui cara hilangkan ketuat dengan lebih lanjut!

Apa itu ketuat?

Ketuat adalah pertumbuhan pada lapisan luar kulit atau epidermis yang disebabkan oleh virus.

Human Papillomavirus
 (HPV) mampu menyebabkan ketuat pada kelamin apabila bersentuhan dengan kulit atau hubungan seksual dengan inidividu lain.

Selain itu, ketuat pada kelamin biasanya berkaitan dengan
penyakit jangkitan seksual (STD)
, sementara ketuat yang biasa tidak berkaitan.

Ketuat adalah dikategorikan sebagai tumor kecil yang boleh disebabkan oleh salah satu daripada lebih 100 jenis HPV.

Bolehkah anda mengubati ketuat di rumah?

Tahukah anda bagi
masalah ketuat yang kurang serius
, ia hanya boleh dihilangkan dengan hanya menggunakan beberapa ramuan yang terdapat di rumah?

Berikut adalah beberapa tip yang boleh anda amalkan untuk hilangkan ketuat pada badan, antaranya ialah:

Cara hilangkan ketuat dengan cuka epal

Cuka epal boleh diambil kerana ia dianggap berfungsi seperti asid salisilik. Asid ini digunakan sebagai salah satu rawatan bagi menghilangkan masalah ketuat pada kulit yang dijangkiti.

Cuka ini juga mempunyai sifat antimikroba semula jadi yang dapat membantu memerangi HPV, tetapi lebih banyak kajian diperlukan untuk membuktikannya.

Untuk mencuba kaedah ini, campurkan cuka epal kepada 2 bahagian dan air biasa 1 bahagian.

Rendam bebola kapas ke dalam campuran ini. dan letakkannya di kutil anda, kemudian tutup dengan pembalut. Biarkan ia selama 3 sehingga 4 jam.

Peringatan, sentiasa pastikan anda melarutkan cuka ini dengan air kerana keasidannya boleh menyebabkan kerengsaan dan juga, jangan gunakan pada luka yang terbuka.

Cara hilangkan ketuat dengan bawang putih

Bawang putih telah lama digunakan untuk menyembuhkan
 keadaan kulit seperti psoriasis, parut keloid (sejenis parut akibat proses pembaikan kulit yang terlalu aktif), dan sebagainya.

Ia juga boleh digunakan untuk jangkitan bakteria, kulat, dan virus seperti ketuat. Dalam satu kajian, ekstrak bawang putih dikatakan menghilangkan ketuat dalam masa 4 minggu.

Allicin
, komponen utama bawang putih, mempunyai kesan mikrob. Ia berfungsi dengan memusnahkan enzim pada patogen berbahaya.

Untuk merawat ketuat menggunakan bawang putih, hancurkan 1 ulas dan campurkan dengan air.

Sapukan pada masalah ketuat dan tutup dengan pembalut. Ulangi setiap hari selama 3 sehingga 4 minggu.

Cara hilangkan ketuat dengan kulit oren

Satu lagi bahan ketuat yang popular digunakan bagi merawat adalah kulit buah oren. Ini adalah pilihan yang tidak mahal, namun tidak ada data saintifik untuk menyokong keberkesanannya.

Cara bagi kaedah ini merangkumi dengan menggosok kulit oren pada ketuat sekali sehari. Sekiranya ia berkesan, ketuat akan berubah warna, menjadi gelap, kemudian akan jatuh secara sendiri.

Namun, perkara ini mungkin mengambil masa yang agak lama sekitar 2 minggu atau lebih.

Nanas

Nanas mempunyai bromelain
, campuran enzim yang mencerna protein. Dipercayai bahawa
bromelain
 mampu menghilangkan ketuat dengan melarutkan protein dalam HPV.

Walaupun terdapat beberapa data yang menyokong potensi keberkesanan
bromelain
 dalam merawat sesetengah kondisi perubatan, tapi masih tiada kajian saintifik untuk menyokong penggunaannya dalam hilangkan ketuat.

Bagi cara penggunaannya pula ialah membasahi ketuat dengan jus nanas setiap hari. Teknik lain pula adalah dengan menggunakan nanas segar setiap hari.

Kentang

Segelintir individu mendakwa jus kentang dapat ‘mengeringkan’ ketuat, namun begitu, tidak ada kajian membuktikan mengenai keberkesanannya.

Untuk mencuba kaedah ini, potong kentang kecil menjadi separuh. Gosokkan bahagian yang dipotong pada ketuat hingga dibasahi dengan jus kentang. Ulangi 2 kali sehari.

Aspirin

Aspirin juga dikatakan boleh menghilangkan kutil.
Bahan utamanya adalah asid acetylsalicylic
, bahan biasa dalam merawat masalah ketuat yang terdapat pada produk di pasaran.

Asid ini  berfungsi dengan melakukan pengelupasan pada kulit yang dijangkiti. Lama-kelamaan, ia akan menghilangkan ketuat.

Kaedah yang disarankan adalah dengan menghancurkan tablet aspirin dan mencampurkan dengan air. Sapukan pada ketuat dan tutup dengan pembalut semalaman.

Lidah buaya

Beberapa individu menggunakan gel
lidah buaya bagi merawat kondisi kulit seperti luka terbakar dan psoriasis.

Sekiranya ketuat anda terasa gatal atau menyakitkan, gel ini dikatakan boleh melegakan.

Gel lidah buaya juga dapat melawan patogen, termasuk virus. Kajian mendapati bahawa ia berfungsi dalam melawan virus herpes simplex jenis 1, tetapi tiada kajian mengenai manfaat khusus bagi HPV.

Untuk menggunakannya, sapukan gel isi lidah buaya pada ketuat. Ulangi setiap hari.

Meskipun kaedah-kaedah ini boleh didapati di dapur rumah anda, namun anda disarankan untuk mendapatkan konsultasi doktor dahulu sebelum mencubanya.


Buat Anda Yang Sayang Sangat Dengan Bantal Busuk, AWAS Dengan 7 Perkara Ini!

Mungkin bukan semua, tapi ramai orang yang hidup di muka bumi ini ada bantal busuk. Setuju?

Seakan sudah menjadi satu tangkal azimat yang penting, ia memang sangat diperlukan oleh segelintir individu untuk
tidur lebih nyenyak dan lena
.

Ramai yang menyifatkan penyimpannya sebagai bersifat manja dan comel selain
 tidak mampu berdikari
 ekoran kebergantungan terhadap objek ini.

Tidak, ini kerana sifat seseorang itu bukan boleh diukur melaluinya semata-mata.

Namun, ada beberapa perkara yang kalian perlu waspada dengan bantal busuk.

Ingin tahu apakah ia? Jom sama-sama kita ikuti artikel ini dengan lebih mendalam lagi!

Apa definisi bantal busuk?

Sebelum itu, wajarlah untuk kita semua belajar tentang definisi sebenar objek ini terlebih dahulu.

Untuk pengetahuan anda, bantal busuk yang juga dikenali sebagai bantal peluk atau tidur adalah sejenis kusyen yang digunakan pada waktu tidur.

Bantal adalah salah satu dari komponen yang sangat kita semua perlukan untuk tidur selain
tilam, cadar dan selimut
 untuk keselesaan yang maksimum.

Tanpa 4 objek utama ini, maka kualiti dan kuantiti tidur anda mungkin akan terjejas.

Menurut kajian yang terbaharu, purata masa manusia menghabiskan waktu di atas katil adalah sekitar 36 tahun seumur hidup.

Angka yang mengejutkan ini menunjukkan bahawa aspek keselesaan di kamar tidur adalah sangat penting sepanjang hayat kita.

Jadi, adalah tidak salah untuk anda memiliki bantal busuk ini namun perlu jaga-jaga! Kenapa?

Ini bahaya bantal busuk!

Tidak, kami bukan kata yang anda tidak boleh berpelukan dengan bantal busuk ketika tidur namun ada beberapa perkara yang perlu diperhatikan.

Buat anda yang mungkin belum tahu, bantal kesayangan anda itu berkemungkinan mempunyai:

Debu

Habuk

Hama

Kutu

Kulat

Kuman

Bakteria

Virus

Detritus

Terkejut? Apa kata kalian baca kesan mikroorganisma tersebut pula terhadap kesihatan kita:

#1. Mencetuskan alahan

Hama adalah pepijat kecil yang wujud di kawasan berdebu dan berhabuk termasuklah kelengkapan tidur yang tidak dicuci dengan baik serta kerap.

Kesannya, ia akan mencetuskan alahan yang mungkin mengakibatkan simptom seperti mata merah dan gatal, hidung berair,
asma, lelah serta gangguan pernafasan
.

#2. Menyebabkan gangguan tidur

Kulat yang banyak wujud pada bantal busuk mungkin boleh menyebabkan gangguan tidur khususnya apnea tidur obstruktif –
pernafasan terhenti ketika sedang tidur
.

#3. Menyebabkan penyakit akut

Kulat bernama
Aspergillus fumigatus
akan menyebabkan kondisi Aspergillosis yang boleh mengundang maut jika terkena pada penderita
leukemia
 dan
HIV/AIDS
.

#4. Mengakibatkan jangkitan

Bakteria bernama
Staphylococcus aureus
akan menyebabkan
 jangkitan Staph
 yang mungkin agak jarang berlaku namun boleh mengakibatkan kematian.

Selain itu, bakteria
Bacteroides
pula boleh menyebabkan jangkitan
radang paru-paru
 dan
apendiks
.

Tidak lupa juga bakteria bernama
fusobacteriaceae
dan
neisseriaceae
yang akan menjejaskan imuniti kepada penyakit jangkitan kelamin khususnya gonorea.

#5. Menimbulkan isu kulit

Bantal busuk yang tidak dicuci dengan baik serta kerap akan mengakibatkan debu dan habuk tertinggal di situ.

Akibatnya, ia akan menjejaskan atau merengsakan kulit badan lalu timbul masalah kulit seperti jerawat dan jeragat.

Mungkin ramai yang tertanya-tanya, dari manakah datangnya debu dan habuk ini bukan? Jawapannya adalah pada badan anda sendiri melalui aktiviti seharian.

Sekiranya anda kerap keluar rumah, partikel debu dan habuk memang mudah melekat pada badan lebih-lebih lagi dengan
pemakaian losyen atau kosmetik
.

Peluh akan buat bantal busuk lebih bahaya?

Ya, peluh manusia mungkin boleh mengakibatkan penyakit dan jangkitan seperti Staph dan Strep – merebak melalui liang pori kulit badan kita.

Jika tidur bersama pasangan atau individu lain, risiko terjangkiti adalah lebih tinggi. Jadi,
sila elakkan berbaring di atas katil ketika berpeluh
.

Risiko kematian lebih tinggi akibat SIDS!

Akhir sekali, kelengkapan tidur ini berisiko mengakibatkan maut yang mengejut khususnya buat golongan kanak-kanak.

Ia adalah disebabkan oleh kondisi bernama
Sudden Infant Death Syndrome (SIDS)
 yang boleh berlaku akibat bahagian muka tertindih atau terhempap dengan bantal.

Ini sekali gus menyebabkan mereka tidak mampu untuk bernafas apatah lagi untuk meminta tolong kerana mereka mungkin sedang tidur atau masih kecil untuk bersuara.

Ibu bapa, sila lebih berwaspada dengan bahaya bantal busuk ini ya!

Tidak salah untuk memiliki namun hati-hati

Ya, memang terdapat bahaya bantal busuk terhadap kesihatan kita namun kami bukan kata yang kalian tidak boleh memilikinya.

Asalkan kalian tekun menjaga dan mencuci kelengkapan tidur ini dengan tertib, mungkin tidak akan timbul sebarang masalah.

Akhir kata, adalah tidak salah untuk memiliki bantal busuk namun
 sila lebih hati-hati ketika menggunakannya
.


Ubah Sebelum Terlambat, 5 Tabiat Ini Buat Wanita Mudah Terkena Kanser Payudara!

Kanser payudara adalah salah satu punca utama kematian wanita masa kini. Adakah anda tahu bahawa beberapa tabiat anda boleh meningkatkan risiko mendapat kanser payudara? Artikel ini akan menerangkan faktor risiko yang berkaitan dengan gaya hidup yang boleh menyebabkan kanser berbahaya ini.

Penggunaan alkohol

Menurut data epidemiologi, penggunaan alkohol sebahagiannya menyebabkan 4% kes kanser payudara (BC) di negara maju.

Ia juga telah dilaporkan terdapat peningkatan risiko kanser payudara sebanyak 10% untuk setiap tambahan 10 gram etanol yang terkandung dalam alkohol yang anda minum setiap hari.

Hubungan antara minum alkohol dan risiko mendapat kanser payudara adalah jelas yang mana lebih banyak alkohol yang anda makan, semakin tinggi risiko anda.

Merokok

Merokok adalah punca banyak penyakit berbahaya dan kebanyakan jenis kanser. Kanser payudara tidak terkecuali. Aroma hidrokarbon yang terkandung dalam tembakau menyebabkan karsinogenik.

Gabungan hidrokarbon dan polimorfisme genetik ini boleh memberi kesan kepada perkembangan kanser payudara.

Laporan Ketua Pakar Bedah Amerika pada tahun 2014 menunjukkan bahawa wanita yang merokok pada masa lalu adalah 10% lebih mungkin mempunyai kanser payudara daripada yang tidak.

Obesiti atau berat badan berlebihan

Obes atau berat badan berlebihan selepas menopaus boleh menjadi faktor risiko mendapat kanser payudara selepas menopaus.

Sebelum menopaus,
estrogen
 anda kebanyakannya dihasilkan oleh ovari anda dan hanya terdapat sedikit tisu lemak. Walau bagaimanapun, apabila ovari anda berhenti membuat estrogen atau selepas menopaus, tisu lemak adalah sumber utama estrogen wanita.

Tisu yang lebih banyak lemak yang anda miliki pada masa ini, tahap estrogen yang lebih tinggi yang anda dapat, yang membawa kepada risiko yang lebih besar untuk mengembangkan kanser payudara.

Selain itu, wanita yang berlebihan berat badan biasanya mempunyai tahap insulin yang lebih tinggi dalam darah mereka; kanser payudara adalah salah satu daripada kanser yang berkaitan dengan tahap insulin darah.

Fizikal yang tidak aktif

Tidak aktif adalah faktor risiko bebas untuk kanser payudara. Aktiviti fizikal dapat melindungi wanita daripada kanser payudara selepas menopaus akibat kesannya terhadap metabolisme hormon steroid endrogen dan keradangan.

 Juga, ia membantu mengurangkan lemak badan dan memperbaiki sistem imun. Aktiviti fizikal terbukti mengurangkan risiko kanser payudara hingga 25-30%.

Mengikut kajian inisiatif Kesihatan Wanita, berjalan pantas untuk 1 hingga 2½ jam seminggu boleh mengurangkan risiko kanser payudara sebanyak 18%.

Hubungan antara aktif secara fizikal dan pengurangan risiko kanser payudara post-menopause telah dijelaskan, yang bermaksud ketidakaktifan fizikal mendorong anda lebih dekat kepada kanser payudara.

Menggunakan kawalan kelahiran

Banyak bentuk kawalan kelahiran seperti pil kontraseptif, suntikan kawalan kelahiran, implan kawalan kelahiran, IUD, pelekat kulit, cincin faraj boleh dikaitkan dengan kanser payudara.

Bukti secara saintifik, wanita yang menggunakan kawalan kelahiran lebih berkemungkinan mempunyai kanser payudara berbanding mereka yang tidak.

Selain itu, tidak akan ada peningkatan risiko kanser payudara selepas mereka berhenti menggunakan kaedah tersebut selama 5 atau 10 tahun berdasarkan bentuk penggunaan kawalan kelahiran wanita.


Anak Geli Pijak Rumput? Jangan Biarkan! Ini 8 Tanda Anak Alami Gangguan Deria Sentuhan

Anak geli pegang pasir atau rumput? Mungkin si kecil mengalami masalah gangguan pemprosesan
deria sentuhan
 yang dikenali sebagai kepekaan sentuhan.

Teruskan pembacaan untuk memahami keadaan tersebut serta
aktiviti sensori
 yang boleh membantu mengatasinya.

Untuk mendapatkan lebih banyak info tentang Keibubapaan, sila dapatkannya
di sini.

Gangguan pemprosesan deria

Gangguan pemprosesan deria adalah
keadaan neurologi
 pada kanak-kanak yang boleh menjejaskan cara memproses maklumat daripada deria.

Individu yang mengalami gangguan ini mungkin akan

lebih sensitif
 atau tidak bertindak balas terhadap input deria – bergantung kepada cara mereka terjejas.

Antara input deria termasuklah:

Sentuhan (
Tactile
)

Bau (
Olfactory
)

Peng
lihat
an (
Sight
)

Pendengaran (
Auditory
)

Rasa (
Gustatory
)

Kesedaran diri (
Proprioception
)

Pergerakan (
Vestibular
)

Isyarat dari organ dalaman seperti lapar, buang air besar dan emosi (
Interoception
)

Kanak-kanak dengan masalah deria mungkin tidak akan menyukai perkara yang merangsang deria mereka secara berlebihan, seperti persekitaran yang bingit,
cahaya terang
 atau bau kuat.

Bagi anak yang tidak bertindak balas dengan input deria pula mungkin akan mencari rangsangan deria tambahan.

Isu berkaitan deria sentuhan

Bayangkan anda perlu
memakai baju
 yang dibuat daripada kain guni kasar, saiz kasut 2x lebih kecil dan terdapat kipas bersaiz industri bertiup terus ke muka.

Ketika anda makan semangkuk bijirin, teksturnya seperti batu kerikil di dalam mulut dan semasa
memberus gigi
pula, terasa seperti menggosok bulu keluli pada gusi.

Itulah yang dirasai oleh mereka dengan keadaan kepekaan sentuhan (
tactile sensitivity
). Turut disebut sebagai disfungsi sentuhan (
tactile dysfunction
).

Keadaan ini di mana sensitiviti
deria sentuhan dan fungsinya
 meningkat hingga menyebabkan ketidaksel
esaan atau kes
akitan.

Nama lain bagi keadaan ini adalah defensif sentuhan (
Tactile defensiveness
) dan hipersensitiviti sentuhan – semuanya bermaksud keadaan yang sama.

Kanak-kanak dengan kepekaan deria sentuhan ini akan merasai sensasi tertentu dengan lebih kuat berbanding individu lain.

Perkara yang mungkin menjadi gangguan kecil kepada seseorang boleh menjadi sangat tidak selesa bagi mereka.

Anak dengan keadaan ini mungkin akan menjadi sangat sensitif kepada haba
panas dan sejuk
, atau sensasi air mahupun angin yang terkena kulitnya.

Walaupun kepekaan sentuhan ini cenderung kepada anak
dengan autisme
, namun ia boleh memberi kesan kepada mana-mana kanak-kanak.

Tanda anak ada masalah dengan deria sentuhan

Kanak-kanak dengan kepekaan sentuhan mungkin menunjukkan gejala seperti:

Mengeluh tentang pakaian at
au ka
sut, walaupun ia kelihatan sesuai dan diperbuat daripada fabrik yang biasanya selesa

Membantah untuk memotong atau
menyikat rambut,
 memberus gigi, atau
memotong kuku

Memakai kasut sepanjang masa – tidak suka berjalan-jalan dengan berkaki ayam

Tidak suka menjadi kotor

Tidak suka aktiviti seperti melukis jari atau bermain dengan barangan alat seni yang “
squishy
” seperti
membentuk
slime
 atau tanah liat

Cerewet makan kerana tekstur makanan tertentu sukar diterima

Berpaling apabila angin bertiup ke muka mereka

Mengeluh tentang perubahan suhu: berasa terlalu panas atau terlalu sejuk apabila udara sebenarnya sederhana

Aktiviti sensori atasi kepekaan deria sentuhan

Anda boleh membantu anak dengan kepekaan sentuhan ini dengan melakukan
aktiviti rangsang sensori
 mereka.

Namun suka untuk diingatkan, setiap anak adalah berbeza. Mungkin terdapat perkara yang berkesan untuk si kecil dan sebaliknya.

Gunakan
firm touch
 apabila menyentuh anak

Semasa mandi
, minta anak membasuh rambut dan badan menggunakan mandian pancuran tangan (
hand-held shower head
) dan dekatkan dengan tubuh mereka

Cuba pakaikan stoking
inside-out
 jika jahitan mengganggu mereka

Pakaikan pakaian tanpa tag

Sediakan bekas sensori deria untuk membolehkan anak menyentuh
tekstur berbeza
. Jika anak menolak, berikan mereka alat untuk digunakan supaya tangan mereka tidak bersentuhan secara langsung, seperti sudu, berus cat, penyedut minuman dan pencungkil gigi

Minta anak bersihkan bekas sensori deria dengan span, tisu atau air

Basuh kotoran
barangan mainan
 luar rumah menggunakan kain atau span

Perkara paling utama yang perlu anda fahami sebelum mencuba aktiviti sensori ini adalah untuk memulakannya perlahan-lahan. Elakkan melakukan semuanya sekali gus atau pada hari mahupun minggu yang sama.

Jika anda melakukan terlalu banyak
aktiviti deria sentuhan
 sekali gus, anak mungkin menolak untuk mencuba perkara baharu. Bahkan anda juga tidak akan mengetahui aktiviti mana yang benar-benar berkesan!

Baca juga:

Konklusi

Penting untuk anda fahami, si kecil dengan defensif sentuhan bukan sengaja untuk menjadi cerewet.

Sensasi pada kulit yang dirasai mereka adalah sangat nyata – cara memproses sensasi tersebut berbeza daripada individu lain.

Kanak-kanak akan belajar bermain dan meneroka dan kepekaan sentuhan ini boleh menyukarkan situasi tersebut.

Keadaan ini boleh menyebabkan kelewatan
perkembangan anak
, tetapi berita baiknya ia boleh diatasi jika anda membawa anak untuk mendapatkan rawatan dengan pakar terapi bertauliah.

Jika anda fikir si kecil mungkin mengalami disfungsi sentuhan, bawalah mereka menjalani pemeriksaan bagi mendapatkan kepastian.


Berlumba-lumba Makan Suplemen, Adakah Dos Vitamin C 1000mg Selamat?

Ramai daripada kita yang mungkin pernah membuat carian di Google berkenaan cara makan vitamin C 1000mg dengan betul. Persoalannya, adakah anda benar-benar memerlukan 1000mg vitamin C setiap hari? Ini cara makan suplemen vitamin C yang sepatutnya anda ikut.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Mengapa tubuh badan memerlukan vitamin C?

Sebelum anda mengetahui cara makan vitamin C 1000mg dengan betul, anda perlu ambil maklum
apakah fungsi sebenar vitamin C.

Vitamin C merupakan antara jenis nutrien yang sangat penting untuk kesihatan tubuh. Ia membantu membentuk dan
mengekalkan kesihatan tulang
, kulit dan juga saluran darah.

Vitamin C bersifat larut air
 dan tubuh badan kita tidak menyimpannya dalam tubuh.

Untuk mengekalkan tahap vitamin C yang mencukupi, kita perlu mengambil jenis makanan yang mengandungi vitamin ini setiap hari.

Terdapat pelbagai fungsi vitamin C terhadap tubuh badan manusia.

Antaranya adalah bertindak sebagai antioksidan dengan menyingkirkan bahan-bahan yang tidak diperlukan oleh badan.

Selain itu juga, ia membantu tubuh badan
dengan menghasilkan kolagen
 dan sebahagian neurotransmiter.

Vitamin C juga diperlukan oleh tubuh kerana fungsinya yang membantu
menyerap kandungan zat besi
 ke dalam tubuh.

Vitamin C juga membantu meningkatkan dan
merangsang sistem imun badan
, selain mempercepatkan penyembuhan luka.

Cara makan vitamin C 1000mg dengan betul: Perlukah ambil dos sebanyak ini?

Ramai daripada kita yang mengikuti trend semasa dengan mengambil
suplemen vitamin C
 sehingga 1000mg sehari.

Namun tahukah anda, kita sebenarnya tidak perlu mengambil sehingga 1000mg vitamin C sehari.

Jumlah dos harian vitamin C yang disarankan kepada seorang wanita dewasa ialah sebanyak 75mg sahaja.

Manakala bagi wanita hamil atau yang sedang menyusukan bayi, dos yang dicadangkan ialah sebanyak 120mg setiap hari.

Bagi lelaki dewasa pula, jumlah dos vitamin C yang disarankan ialah sebanyak 90mg setiap hari.

Untuk kedua-dua lelaki dan wanita dewasa, jumlah pengambilan maksimum dos vitamin C ialah sebanyak 2000mg sehari, di mana jumlah ini berkemungkinan tidak menyebabkan sebarang kesan sampingan.

Boleh dikatakan bahawa cara makan vitamin C 1000mg dengan betul mungkin tidak menyebabkan sebarang kesan sampingan.

Namun, ia akan dibuang secara terus oleh tubuh badan melalui air kencing jika ia berlebihan daripada jumlah yang diperlukan oleh tubuh.

Cara makan vitamin C 1000mg dengan betul: Ini kesan sampingan yang akan berlaku jika terlebih vitamin C!

Seperti yang telah diterangkan sebelum ini, jumlah atau dos vitamin C yang diperlukan oleh tubuh setiap hari tidak melebihi 200mg.

Oleh itu, jika anda mengambil 1000mg vitamin C setiap hari, ia mungkin tidak akan menyebabkan sebarang kesan sampingan kerana paras selamat tubuh badan anda menerima dos vitamin C ialah sebanyak 2000mg.

Namun, jika anda mengambil vitamin C lebih daripada 3000mg sehari, anda mungkin akan mengalami beberapa kesan sampingan terutamanya yang berkaitan dengan sistem pencernaan dan batu karang pada buah pinggang.

Ini kerana, apabila anda membebankan tubuh badan dengan dos yang lebih besar daripada biasa, ia akan mula berkumpul dalam tubuh lalu menyebabkan simptom-simptom vitamin C yang berlebihan.

Antara kesan sampingan yang boleh anda alami jika berlebihan vitamin C ialah seperti
 cirit-birit
,
muntah-muntah
, loya,
sakit kepala
,
pedih ulu hati
 dan kekejangan perut.

Selain itu, pengambilan vitamin C secara melampau juga boleh menyebabkan penyerapan jumlah zat besi yang terlalu banyak dalam tubuh.

Ini boleh menyebabkan kerosakan yang serius pada
pankreas
, hati, jantung,
tiroid
 dan sistem saraf pusat.

Bukan itu sahaja, pengambilan vitamin C yang terlalu tinggi setiap hari juga boleh menyebabkan
pembentukan batu karang
!

Cara makan vitamin C: Jadi, perlukah saya mengambil suplemen vitamin C?

Anda sebenarnya tidak memerlukan suplemen ini jika anda telah mengambil vitamin C yang mencukupi daripada sumber makanan harian.

Perlu diketahui, makanan sebenar merupakan cara terbaik untuk anda mendapatkan kesemua nutrien penting yang diperlukan oleh tubuh, termasuklah vitamin C.

Antara jenis dan jumlah makanan yang perlu anda ambil untuk mendapatkan dos vitamin C yang mencukupi setiap hari ialah:

Satu cawan jus oren

Satu cawan brokoli yang telah dimasak

Sebiji buah kiwi

Dua cawan jus tomato

Setengah cawan buah strawberi

Jika anda telah mengambil jenis makanan seperti ini, anda tidak lagi memerlukan pengambilan vitamin C melalui suplemen.

Tambahan pula, suplemen vitamin C ternyata lebih mahal berbanding sumber makanan secara semula jadi.

Namun, jika anda tidak mengambil sebarang sumber vitamin C daripada makanan pada hari tersebut, anda boleh menggantikannya dengan pengambilan suplemen vitamin C.

Kesimpulan

Kini anda telah tahu dos selamat pengambilan suplemen ini.

Ia bukanlah soal cara makan vitamin C 1000mg dengan betul, tetapi lebih tepat lagi mengenai jumlah dan dos harian suplemen tersebut.

Oleh itu, jika ada yang bertanya berkenaan cara makan vitamin C 1000mg dengan betul, anda boleh kongsikan artikel ini kepada mereka.


Tahniah, Anda Sudah Memasuki Trimester Ke-2! Ini Perkembangan Si Kembar Perlu Ibu Ketahui

Perut wanita mengandung kembar
 pada trimester kedua
 pastinya lebih mudah dikesan. Tetapi adakah bakal ibu mengetahui mengenai perkembangan janin kembar pada
tempoh kehamilan
ini?

Untuk mendapatkan lebih banyak info tentang Kehamilan, sila dapatkannya
di sini.

Trimester kedua perkembangan janin kembar

Trimester kedua kehamilan berlangsung bermula minggu ke 13 hingga 27 atau bulan 4, 5 dan 6.

Ia merupakan fasa pertengahan kehamilan, di mana
baby bump
 mula kelihatan dan
pergerakan bayi
 akan dapat dirasai.

Memasuki peringkat ini, masalah
mual dan mabuk pagi
 semakin berkurangan.

Perkembangan janin kembar minggu 13 & 14

Bayi kembar
 anda pada usia 13-minggu adalah sebesar sebiji lemon dan mempunyai berat sekitar 23 gram.

Mereka sudah mempunyai cap jari. Manakala saluran darah dan organ mereka jelas kelihatan melalui kulit.

Memasuki minggu ke-14, berat mereka akan bertambah kepada 42 gram dengan saiz sebesar buah pic.

Pada usia ini,
isyarat otak
si kembar mula berkembang dan mereka sudah mampu menggunakan otot muka. Organ buah pinggang mereka juga sudah mula berfungsi.

Minggu 15 & 16

Ibu yang mengandung kembar harus menyedari, anak dalam kandungan anda kini seberat 70 gram setiap seorang dan sebesar buah oren navel pada minggu ke-15.

Meskipun kelopak mata anak tertutup rapat, namun mereka boleh berasakan kehadiran cahaya.

Bakal ibu dan ayah
 yang ingin mengetahui
jantina bayi
 boleh melakukan
pemeriksaan ultrabunyi
.

Namun, adakalanya pada tempoh ini masih terlalu awal untuk dikenal pasti.

Pada perkembangan janin kembar minggu ke-16, anggaran berat mereka masing-masing adalah sekitar 99 gram, ukuran saiz sebesar avokado.

Walaupun masih belum mempunyai rambut, tetapi jalur rambut janin mula kelihatan. Organ kaki juga sudah mula berkembang dan telinga berada pada tahap akhir perkembangan.

Perkembangan janin kembar usia 17 & 18 minggu

Pada usia 17 minggu, anak kembar anda masing-masing mempunyai berat kira-kira 170 gram, dengan saiz ukuran seperti sebiji buah delima.

Mereka kini sudah boleh menggerakkan sendi dan rangka serta tulang rawan lembut semakin mengeras.
 Tali pusat
 lebih kuat dan tebal.

Melangkah masuk ke minggu ke-18 pula, kandungan ibu yang mengandung kembar akan seberat sekitar 190 gram, dengan saiz sebesar articok.

Pergerakan
bayi kembar
 dijangka semakin aktif apabila mereka sudah mampu melenturkan lengan dan kaki.

Lapisan pelindung myelin sudah terbentuk sekitar saraf yang berfungsi sebagai penebat, seperti lapisan pelindung wayar. Ia dapat mempercepatkan penghantaran isyarat elektrik sepanjang neuron.

Baca juga:

Minggu 19 & 20

Berat anak kembar pada minggu-19 adalah sekitar 240 gram, setiap seorang, hampir sebesar biji mangga.

Deria seperti bau, penglihatan, sentuhan, rasa dan pendengar – semakin berkembang dan mereka mungkin dapat
mendengar suara
 ibu.

Ibu mengandung kembar kini membawa perut seberat lebih ½ kilogram, kerana berat bayi kembar masing-masing pada minggu ke-20 adalah sekitar 290 gram bersamaan ukuran sebiji pisang.

Perkembangan janin kembar kini berada pada tahap sudah boleh menelan dan sistem pencernaan mereka sudah menghasilkan mekonium iaitu najis bayi paling awal.

Minggu 21 & 22

Memasuki minggu ke-21, berat bayi kembar masing-masing adalah sekitar 360 gram.

Daripada pergerakan
flutter
, kini mereka mula
melakukan tendangan penuh dan tolakan pada dinding rahim
.

Pada minggu ke-22, berat median bayi adalah sekitar 510 gram dan semakin aktif melakukan pergerakan dalam rahim ibu.

Perkembangan janin kembar usia 23 & 24 minggu

Pada usia kehamilan 23 minggu, berat bayi adalah 600 gram.

Telinga mereka semakin berkembang.
Selepas lahir
, si manja kembar anda mungkin dapat mengenal pasti beberapa bunyi yang kerap didengar semasa
di dalam rahim.

Pada minggu ke-24, berat median bayi mencecah hampir 700 gram. Kulit mereka masih nipis dan lut sinar tetapi sedang dalam proses untuk berubah.

Perkembangan janin kembar usia 25, 26 & 27 minggu

Ibu yang mengandung kembar harus menyedari berat median bayi kini adalah sekitar 800 gram pada usia 25 minggu.

Kulit anak mula dipenuhi lemak dan kini hampir menyerupai wajah seorang
bayi baru lahir.
 Rambut mula tumbuh dengan warna dan tekstur tersendiri.

Pada minggu ke-26, anggaran berat median bayi dalam kandungan adalah lebih 900 gram.

Bayi kembar anda kini menyedut dan menghembuskan
cecair ketuban
untuk membantu mengembangkan paru-paru mereka.

Ia dianggap sebagai latihan pernafasan yang baik untuk menghirup udara selepas dilahirkan nanti.

Memasuki minggu ke-27, berat median bayi kembar adalah sekitar 1 kg 50 gram.

Yeay! Anda kini berada diambang
trimester ketiga.
Anak kembar anda sekarang mempunyai otak yang sangat aktif.

Secara amnya, paru-paru mereka tidak terbentuk dengan sepenuhnya.

Tetapi jika berlaku kelahiran kecemasan dan anak kembar anda dilahirkan sebagai
bayi pramatang
 awal, mereka mampu untuk bernafas di luar rahim dengan bantuan perubatan.

Tip ibu mengandung kembar untuk trimester kedua

Berikut adalah beberapa perkara boleh dicuba:

Pakai tali pinggang kehamilan untuk membantu mengurangkan rasa sakit kesan bebanan perut yang semakin membesar

Berehat dan tidurlah jika perlu, kerana anda menggunakan tenaga 10% lebih banyak berbanding wanita dengan kehamilan tunggal

Amat disarankan untuk
tidur pada posisi
 mengiring dan lutut dibengkok. Ia dikatakan posisi paling selesa buat ibu hamil


Sista Pilonidal (Pilonidal Cyst)

Definisi

Apakah itu sista pilonidal?

Sista pilonidal merupakan satu kondisi yang disifatkan dengan satu poket yang tidak normal pada kulit mengandungi rambut dan sisa kulit. Sista pilonidal lazimnya terletak berdekatan tulang sulbi di kawasan atas celahan punggung.

Sista pilonidal biasanya terjadi apabila rambut mencucuk kulit dan kemudiannya menusuk ke dalamnya. Jika sista pilonidal dijangkiti, bisul yang terjadi akan menjadi sakit yang melampau. Sista ini boleh dikosongkan dengan membuat torehan kecil ataupun dibuang melalui pembedahan.

Golongan yang banyak menghabiskan masa dengan duduk, seperti pemandu trak, mempunyai kebarangkalian yang tinggi untuk mengalaminya.

Apakah kebarangkalian sista pilonidal?

Sista pilonidal biasanya berlaku kepada golongan lelaki muda, dan masalah ini berkemungkinan untuk berlaku semula. Golongan yang duduk bagi jangka masa yang panjang, seperti pemandu trak, adalah berisiko tinggi untuk mempunyai sista pilonidal.

Simptom

Apakah simptom-simptom pilonidal sista?

Apabila sista ini dijangkiti, ia menjadi ketulan yang membesar (bengkak). Di antara tanda-tanda yang biasa ditunjukkan oleh sista pilonidal termasuklah:

Sakit

Kulit menjadi kemerahan

Nanah atau darah yang mengalir melalui lubang di atas kulit

Bau busuk daripada lelehan nanah

Bilakah saya harus berjumpa doktor saya?

Diagnosis dan rawatan awal boleh menghalang keadaan ini dari menjadi teruk dan mengelak berlakunya kecemasan, jadi berhubunglah dengan doktor anda secepat mungkin untuk mengelakkan keadaan yang serius.

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca berlakunya sista pilonidal?

Sebenarnya, punca sebenar berlakunya sista pilonidal masih belum diketahui. Kebanyakan doktor berpendapat bahawa rambut yang tumbuh ke dalam adalah sebab berlakunya sista ini. Pilonidal bermaksud “gumpalan rambut”, dan kadang-kadang doktor menjumpai uncang rambut di dalam sista. Tetapi kebanyakannya sista pilonidal disebabkan oleh rambut yang berjuntai menikam kulit. Geseran dan tekanan, kulit bergesel, pakaian yang ketat, berbasikal, duduk bagi jangka masa yang lama atau faktor yang sama, memaksa rambut menekan ke atas kulit.

Penerangan ini membuktikan kes-kes sista pilonidal yang jarang berlaku kepada kawasan tubuh badan yang lain daripada sekitar tulang sulbi. Contohnya, tukang gunting rambut, pendandan anjing dan pengetam bulu biri-biri mempunyai sista pilonidal di celah jari.

Faktor risiko

Apakah yang meningkatkan risiko saya terhadap sista pilonidal?

Anda mungkin mempunyai risiko yang tinggi sekiranya anda mempunyai ciri-ciri di bawah ini:

Lelaki

Umur muda (sista pilonidal lazim berlaku kepada mereka berumur 20 tahun)

Obesiti

Gaya hidup yang kurang aktif

Pekerjaan yang memerlukan untuk duduk yang lama

Bulu roma yang banyak

Rambut atau bulu yang keras atau tebal

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah sista pilonidal didiagnosis?

Doktor anda boleh mendiagnosis sista pilonidal bergantung kepada tanda-tanda dan simptom yang ditunjukkan oleh anda. Anda mungkin tidak mengesan apa-apa tanda pada mulanya selain daripada lekukan kecil seakan-akan jerawat pada kulit anda. Walau bagaimanapun, sekiranya lekukan itu dijangkiti, it menjadi sista (kantung yang penuh dengan cecair) dengan cepat ataupun bengkak (tisu yang membonjol dan radang di mana nanah terkumpul).

Meskipun begitu, doktor anda akan bertanya tentang:

Sakit apabila berdiri atau duduk

Sista membengkak

Kulit yang sakit dan kemerahan sekitar kawasan sista

Nanah atau darah yang mengalir daripada bengkak, menyebabkan bau busuk

Rambut atau bulu yang terkeluar daripada sista

Pembentukan sinus atau lubang, satu ataupun lebih ada kulit

Demam biasa

Bagaimanakah sista pilonidal dirawat?

Rawatan permulaan bagi jangkitan sista pilonidal ialah prosedur yang selalu dilakukan di pejabat doktor anda. Selepas kawasan yang dijangkiti dibius, doktor anda akan membuat torehan kecil untuk mengeringkan sista. Jika sista ini berlaku semula, yang mana selalu terjadi, anda mungkin memerlukan prosedur surgeri yang lebih ektensif untuk membuang sista sepenuhnya.

Selepas pembedahan, doktor anda mungkin memilih untuk:

Membiarkan luka terbuka

Mengikut pilihan ini, luka pembedahan dibiarkan terbuka dan dibalut untuk membiarkan ia pulih daripada dalam ke luar. Proses ini menyebabkan masa untuk menyembuh lebih panjang tetapi risiko untuk terjadinya semula adalah rendah.

Menutup luka dengan jahitan

Meskipun masa untuk menyembuh lebih cepat melalui pilihan ini, risiko untuk terjadi semula adalah tinggi. Sesetengan pakar bedah membuat torehan ke arah sebelah celahan punggung, yang mana proses untuk sembuh adalah sukar.

Penjagaan luka adalah penting selepas pembedahan. Doktor atau jururawat anda mungkin akan memberikan arahan yang terperinci berkaitan cara-cara menukar balutan, apakah proses penyembuhan yang normal dan bilakah masa yang perlu untuk menghubungi doktor. Anda juga perlu mencukur sekitar kawasan pembedahan untuk mengelakkan bulu daripada memasuki luka.

Perubahan gaya hidup dan rawatan sampingan

Apakah perubahan gaya hidup dan rawatan sampingan boleh membantu saya menangani sista pilonidal?

Langkah di bawah ini membantu anda mengelakkan sista pilonidal:

Memastikan kebersihan badan

Mengurangkan berat badan jika perlu

Elak duduk dalam jangka masa yang lama

Jika anda mempunyai sista pilonidal sebelum ini, anda mungkin ingin mencukur kawasan tersebut selalu ataupun menggunakan produk menghilangkan bulu bagi mengurangkan kadar berlaku semula.

Jika anda mempunyai sebarang persoalan, sila berhubung doktor anda untuk memahami penyelesaian terbaik bagi anda.

Hello Health Group
 tidak menyediakan nasihat perubatan, diagnosis atau rawatan.


Alkohol, Tiada Manfaat untuk Tubuh

Menurut laporan CNN Health, analisis baru pada 2016 mengenai penggunaan alkohol global dan risiko penyakit menyatakan tiada jumlah minuman keras, wain atau bir yang selamat untuk kesihatan anda secara keseluruhan.

Menurut kajian yang diterbitkan jurnal The Lancet, alkohol adalah faktor risiko utama bagi penyakit dan kematian awal pada lelaki dan wanita antara umur 15 dan 49 di seluruh dunia pada tahun 2016, yang menyumbang hampir satu dalam 10 kematian.

Memetik laporan
Kosmo
 semalam, 15 lelaki maut, manakala 33 lagi dimasukkan ke hospital dipercayai akibat keracunan arak di beberapa kawasan di Lembah Klang sejak kelmarin.

Apa itu alkohol?

Alkohol (ethanol or ethyl alcohol) adalah ramuan yang terdapat dalam bir, wain dan minuman keras yang menyebabkan mabuk.

Alkohol terbentuk apabila fermentasi yis (rosak tanpa oksigen) gula dalam makanan yang berbeza. Sebagai contoh, wain diperbuat daripada gula dalam anggur, bir dari gula dalam barli direndam, cider dari gula dalam epal, vodka dari gula dalam kentang, bit atau tumbuhan lain.

Alkohol dikelaskan sebagai ubat ‘‘sedative hypnotic’, yang bermaksud ia bertindak untuk menekan sistem saraf pusat pada dos yang tinggi. Pada dos yang lebih rendah, alkohol boleh bertindak sebagai perangsang,  termasuk merangsang perasaan euforia dan percakapan, tetapi minum terlalu banyak alkohol dalam satu masa boleh menyebabkan rasa mengantuk, tekanan pernafasan (di mana pernafasan menjadi lambat, pendek atau berhenti sepenuhnya), koma atau mati.

Kesan alkohol terhadap tubuh

Kesan alkohol terhadap tubuh bermula dari saat hirupan pertama anda. walaupun segelas wain pada acara makan malam bukan satu asbab yang perlu diberi perhatian, kesan kumulatif pengambilan minuman alkohol boleh mempengaruhu fungsi tubuh.

Gambar ihsan healthline

Kematian akibat alkohol

Menurut AlcoRehab, kematian yang berkait dengan alkohol lazimnya dalam kalangan orang pertengahan umur iaitu dari 35 hingga 64 tahun, dan statistik kematian alkohol menunjukkan bahawa 76 peratus (%) daripada populasi ini adalah lelaki dan 24% adalah perempuan. Setiap tahun, kira-kira 88,000 orang mati akibat masalah berkaitan alkohol.

Rata-rata, kira-kira 6 orang mati akibat keracunan alkohol setiap hari. Ini seiring dengan laporan CDC pada tahun 2015 dan menyebabkan peningkatan statistik keracunan alkohol. 76% daripada kes pengambilan alkohol berlebihan dan kematian adalah biasa dalam kalangan kelas pekerja antara umur 35 dan 64 tahun.

Grafik ihsan AlcoRehab

Penyalahgunaan alkohol membawa seseorang ke arah keadaan yang berisiko. Risiko untuk meningkatkan penyakit serius. Ini kerana alkohol juga mengambil alih minda. Pengguna kronik dan penagih tidak dapat mengawal refleks, dorongan, dan fakultatif kognitif mereka, menyebabkan insiden yang berorientasikan keganasan meningkat.

Hello Health Group
 tidak menyediakan nasihat perubatan, rawatan atau diagnosis.


Bagaimana Gangguan Bipolar Boleh Menjejaskan Aktiviti Seks Saya?

Bercakap soal
seks
, mungkin apa yang digambarkan adalah sesuatu yang indah-indah belaka. Namun begitu, bagi mereka yang memiliki gangguan bipolar, mereka mungkin akan berhadapan dengan beberapa isu atau masalah ketika melakukan hubungan seks. Anda ingin tahu apakah yang dimaksudkan dengan bipolar? Ikuti penerangannya di bawah ini.

Gangguan emosi dan aktiviti seksual

Secara umumnya, gangguan bipolar adalah satu gangguan mood atau emosi. Individu yang memiliki gangguan bipolar ini akan mengalami satu tahap euphoria atau keterujaan dan kemurungan yang tinggi atau melampau.
Emosi
 mereka akan bertukar menjadi sangat ekstrem dalam satu-satu masa.

Adakah ia boleh menjejaskan hubungan seks saya? Ya, jika anda adalah seorang yang mempunyai gangguan bipolar atau emosi ini, ia boleh menjejaskan seksualiti dan aktiviti seks anda. Aktiviti seksual anda mungkin akan meningkat (
hypersexuality
) dan berisiko ketika anda sedang mengalami satu episod mania. Walau bagaimanapun, ketika anda berada dalam episod kemurungan atau tertekan, anda mungkin akan kehilangan minat untuk melakukan seks.

Seksualiti dan episod mania

Apabila anda sedang berada dalam episod mania, keinginan anda untuk melakukan seks akan membawa anda kepada perlakuan seks yang tidak biasa dilakukan oleh anda sebelum ini. Antara contoh
hypersexuality
 semasa anda mengalami episod mania ialah:

Aktiviti seksual yang meningkat dengan tinggi tanpa mempunyai kepuasan

Melakukan seks dengan pasangan yang ramai termasuklah yang tidak dikenali

Onani melampau

Hubungan seksual yang berterusan

Perlakuan seks yang berisiko dan tidak sepatutnya

Keasyikan terhadap imaginasi seksual;

Penggunaan
pornografi
 yang tinggi

Disebabkan oleh ketidakmampuan seseorang individu untuk mengawal kehendak seksnya yang melampau, ada sesetengah pasangan yang terpaksa berpisah dan ia boleh meruntuhkan ikatan perkahwinan yang telah dibina.

Seksualiti dan episod kemurungan

Anda juga mungkin akan mengalami satu episod lain yang bertentangan dengan episod mania tadi. Apabila anda sedang mengalami episod kemurungan, anda akan kehilangan minat untuk melakukan seks yang juga dipanggil sebagai
hyposexuality
.
Hyposexuality
 berpotensi menyebabkan masalah dalam perhubungan disebabkan pasangan anda tidak begitu memahami isu berkaitan kehendak seks anda. Disebabkan anda mempunyai keinginan seks yang mempunyai turun naiknya secara melampau, pasangan anda mungkin berasa keliru, tertekan dan ditolak.

Bagi golongan kanak-kanak atau remaja yang mempunyai gangguan bipolar pula, mereka mungkin akan menunjukkan beberapa kelakuan seksual yang tidak sepatutnya terhadap orang dewasa. Ini termasuklah dengan cara godaan, sentuhan seksual dan penggunaan bahasa-bahasa lucah dengan tujuan menggoda.

Bagi golongan dewasa pula, anda meluahkan gangguan atau keadaan yang anda alami kepada pasangan anda ketika emosi anda berada dalam keadaan stabil. Ini bertujuan bagi menjaga hubungan yang sihat antara pasangan dan mencapai kepuasan seks seperti yang diingini. Berjumpalah dengan doktor atau ahli psikologi bagi mendapatkan rawatan bagi mengurangkan gangguan bipolar yang anda alami.


Majoriti Berita Kesihatan Dikongsi di Facebook Palsu atau Mengelirukan

Daripada 10 artikel yang dikongsi, saintis mendapati bahawa tiga perempat daripadanya sama ada mengelirukan atau memasukkan beberapa maklumat palsu. Hanya tiga dianggap “sangat dipercayai (
highly credible
).” Sesetengahnya lemah konteks isu, memperbesar bahaya/ancaman yang berpotensi, atau penemuan penyelidikan yang terlalu banyak. Ramai penulisnya mengulangi data atau tidak dapat menafsirkannya. Yang lain, kelihatan mempunyai agenda.

Anggaran
Health Feedback
daripada 10 artikel berkenaan adalah 2.1 juta perkongsian (33%) mempunyai penilaian saintifik yang sangat rendah, 2.5 juta perkongsian (41%) kedudukan neutral dan kategori terkecil adalah tinggi penilaian saintifik dikongsi sebanyak 1.7 juta (26%).

Penyelidik kemudiannya mengkaji 100 artikel teratas, yang kebanyakannya turut dikongsi dalam beratus-ratus ribu. Tiga topik teratas ialah:

Penyakit/rawatan penyakit

Makanan dan pemakanan

Vaksinasi (sudah pasti)

Dari segi kredibiliti keseluruhannya, sedikit kurang daripada separuh mencapai penilaian kredibiliti tinggi. Walau bagaimanapun, artikel yang diberi undian yang tinggi mendapat 11 juta perkongsian, sementara artikel yang dinilai rendah mempunyai kira-kira 8.5 juta perkongsian.

Pasukan
Health Feedback
 percaya perkongsian tertinggi pelaporan yang mengelirukan sebahagiannya adalah disebabkan oleh tajuk berita disensasikan yang menarik perhatian para pembaca
(clickbait).
 Menurut pasukan penyelidik, ini bermakna orang ramai lebih cenderung berhubung dengan maklumat yang mengelirukan daripada yang tepat di media sosial.

Berita palsu lebih cepat tersebar

Berdasarkan laporan dalam
Science,
 berita palsu telah terbukti tersebar lebih cepat, lebih mendalam, dan lebih luas berbanding yang benar dalam semua kategori maklumat. Cerita palsu sering menjadi mangsa emosi seperti ketakutan, jijik, atau kejutan, dan orang lebih cenderung berkongsi apa yang mendorong mereka. Itu menjadikannya lebih menarik.

Penyebaran tuntutan kesihatan yang tidak tepat di seluruh internet mendorong
AMA Journal of Ethic
s untuk meminta doktor membersihkan maklumat palsu dengan pesakit mereka. Pada akhirnya, trend yang mengganggu ini menimbulkan risiko kesihatan awam, seperti yang dibuktikan oleh peningkatan kandungan anti-vaksinasi.

Health Feedback
mendapati berita kesihatan palsu tersebar luas di Facebook. Platform media sosial menyumbang 96% perkongsian daripada 100 artikel teratas, diikuti oleh akaun Reddit (2%) dan Twitter (1%).

Kecenderungan percaya akibat orang terdekat

Pengarah eksekutif
Johns Hopkins Center for Communication Program
, Susan Krenn, memberitahu
Fast Company
bahawa beliau melihat peningkatan yang ketara dalam cerita palsu yang tidak tepat dan benar di platform media sosial. Selalunya, penyiaran seperti ini jauh lebih banyak berbanding outlet kandungan.

Ini adalah satu cabaran kerana apabila melihat sesuatu yang disiarkan di laman media sosial berasal daripada salah seorang rakan, rakan sekerja atau ahli keluarga, anda lebih cenderung untuk mempercayainya.

Facebook hapuskan laman (pages) palsu dan mengelirukan

Menyedari keadaan ini, pembersihan yang dilakukan bermula Jun, beberapa bulan selepas
Ketua Pegawai Eksekutif Facebook, Mark Zuckerberg, secara terbuka bersumpah untuk menentang berita palsu. Walaupun ia biasanya dikaitkan dengan politik, l
aman kesihatan alternatif juga telah diketahui menyebarkan maklumat yang salah atau palsu mengenai ubat-ubatan yang tidak disokong oleh sains tradisional.

Facebook telah menghapuskan berpuluh-puluh laman khusus untuk ubat sampingan atau holistik dalam tindakan keras yang jelas terhadap pseudosains.
Global Freedom Movement
, sebuah laman media alternatif, melaporkan bahawa platform sosial yang dibersihkan lebih daripada 80 akaun dan tiada alasan disediakan serta tiada jawapan untuk pertanyaan yang akan datang.

Ini termasuk akaun yang agak besar yang memberi tumpuan kepada kesihatan, ubat-ubatan semulajadi, dan kehidupan organik, seperti
Just Natural Medicine
 (1 juta pengikut),
Natural Cures Not Medicine
 (2.3 juta pengikut), dan
People’s Awakening
 (3.6 juta pengikut). Akaun kecil dengan kurang daripada 15,000 pengikut tidak terkecuali.

Facebook mendakwa usaha sedemikian mengurangkan penyebaran berita palsu dengan kira-kira 80%.

Hello Health Group
 tidak memberikan nasihat, diagnosis atau rawatan perubatan.


Suka Kongsi Gambar Anak Tantrum Di Media Sosial? Ini Sebab Ibu Perlu BERHENTI Buat!

Keletah kanak-kanak adalah perkara yang paling mencuit hati dan disukai kebanyakan individu. Namun bukan semua perkara boleh dikongsi di media sosial, terutamanya gambar anak tantrum. Mengapa?

Bukan gambar anak tantrum

Rata-rata ibu bapa, khususnya golongan ibu
gemar berkongsi gambar anak mereka di media sosial
, tidak kiralah selebriti mahupun individu kebanyakan. Perkara ini dikenali dengan istilah
sharenting
. Umumnya, tujuan utama perkongsian seperti itu dilakukan adalah untuk disimpan sebagai kenangan.

Walau bagaimanapun, terdapat beberapa gambar yang tidak sepatutnya dikongsi kepada umum, antaranya seperti gambar anak sedang meragam. Bagi ibu bapa, berkongsi gambar anak tantrum mungkin dianggap sebagai humor.

Namun, adakah anda sedar perkongsian gambar seperti itu akan membawa impak yang besar kepada si kecil apabila dewasa nanti? Ataupun ia mungkin akan di salah gunakan oleh pihak tidak bertanggungjawab sehingga boleh menyebabkan wujudnya rasa malu kepada anak?

Anda mungkin sedang mengalami tekanan disebabkan kerja pejabat yang bertimbun. Pulang ke rumah pula,
si kecil meragam kerana kehendaknya tidak dipenuhi
sehingga menangis. Nah, peluang terhidang di depan mata.

Anda pun terus memegang telefon dan merakam gambar anak yang sedang menangis tersedu-sedu. Lalu membuat perkongsian di media sosial dengan #tantrumgedik. Namun adakah itu yang sepatutnya anda lakukan?

4 alasan untuk tidak berkongsi gambar anak tantrum

Pastinya akan ada
mommies
yang bertanya, mengapa tidak sepatutnya membuat perkongsian gambar anak yang sedang meragam mahupun tantrum.

Berikut penulis senaraikan 4 alasannya:

 Tugas seorang ibu, menaikkan semangat anak

Anda pernah mendengar istilah body-shaming
?
 Situasinya lebih kurang sama dalam hal ini, cuma ia melibatkan kanak-kanak, iaitu
child-shaming.
 Ia boleh dianggap sebagai 1 keadaan yang semakin berkembang di media sosial.

Tetapi apakah kesan jangka panjang daripada perbuatan itu kepada si kecil saat dia sudah meningkat dewasa nanti? Bagaimana pula kesan perkongsian itu terhadap hubungan anda dan anak anda nanti?

Tidakkah anda sedar segala apa yang anda kirimkan di internet akan kekal selama-lamanya? Lebih-lebih lagi jika anda tidak memprivasikan akaun media sosial dan ia boleh diakses oleh sesiapa sahaja.

Jadi bukankah lebih baik untuk anda berkongsi gambar si kecil sedang menikmati dan bergembira dengan kehidupannya? Ia adalah aura positif yang pasti akan melahirkan senyuman kepada anda dan anak anda saat mereka melihatnya 1 hari nanti.

 Ibu sepatutnya menenangkan anak

Jika si kecil sedang tantrum, manakala anda pula sibuk mengambil gambarnya, bukankah itu satu contoh yang tidak baik? Pada tanggapan si kecil, ibunya mungkin lebih pentingkan telefon berbanding dirinya sendiri.

Adakah itu sesuatu yang baik untuk berlaku? Sudah tentulah tidak. Malah, penulis rasa kalau anda mengambil gambar anak tantrum, jeritan dan tangisan akan menjadi semakin kuat.

Jadi, sudah tentu ia bukanlah 1 tindakan yang bagus. Ya, anda perlu memberi ruang untuk si kecil meluahkan apa yang dirasanya atau istilahnya kecerdasan emosi (EQ). Namun, janganlah sampai
mengambil gambar si kecil yang menangis itu.

 Tidak semua harus dikongsikan

Kemunculan media sosial menyebabkan kebanyakan daripada kita berasakan setiap momen yang berlaku harus dikongsi dengan umum. Tetapi hakikatnya, bukan semua. Bahkan, ada sesetengahnya hanya patut menjadi kenangan peribadi.

Saat berasa marah, kecewa, terluka harus dijadikan privasi dan rasa hormat, bukannya
dikongsikan di Instagram atau Facebook.

 Meletakkan diri sendiri

Apa kata
mommies
 sekalian letakkan diri di tempat anak, adakah anda mahu ibu anda berkongsi gambar anda menangis meraung di media sosialnya? Tidak, bukan? Jadi itu jugalah yang si kecil rasai.

Ada masanya kita akan
mengalami rasa letih yang teramat sangat
, sehingga
moody
 dan hanya ingin menangis. Anak anda juga begitu.

Jadi jika anda tidak mahukan gambar hodoh anda yang sedang menangis sehingga merosakkan solekan di wajah, mengapa anda harus berkongsi gambar si kecil yang sedang menjerit, menangis dan sebagainya?

Jadilah ibu yang bijak

Sebagai ibu atau bapa, apabila si kecil meragam, pastinya kita akan melihatnya sebagai 1 perkara yang comel, ditambah pula dengan raut wajah yang sedang merajuk. Lebih seronok, jika perkongsian tersebut mendapat banyak
likes
 dan komen.

Namun, percayalah, bukan semuanya perlu dikongsikan bersama umum, terutamanya gambar anak tantrum. Berikan si kecil anda ruang peribadinya sendiri. Si kecil pasti akan menghargainya.

Sekiranya anda masih mahu mengambil gambar si kecil sedang menangis, terpulang. Tetapi cukuplah sekadar menjadikannya sebagai simpanan peribadi anda sendiri.


5 Lagi Mitos COVID-19 Yang Kita TIDAK Boleh Percaya! #4 Paling Mengarut

Untuk mendapatkan lebih banyak info tentang coronavirus di Malaysia, sila dapatkannya di sini.

Gelombang kedua penularan wabak COVID-19 di Malaysia kini berada pada tahap yang membimbangkan. Sehingga tarikh hari ini, statistik kes virus korona baharu seperti berikut:

[covid_19]

Disebabkan itu, Perdana Menteri Malaysia, Tan Sri Muhyiddin Yassin telah mengeluarkan Perintah Kawalan Pergerakan yang bermula 18 Mac 2020 sehingga 31 Mac 2020, malah dilanjutkan kepada 14 April 2020.

Langkah ini wajarlah kita patuhi dan ikuti dalam usaha membendung
penularan virus korona baharu ini dari terus berleluasa
. Jika masih berdegil, risiko untuk Malaysia menghadapi gelombang ketiga pula adalah tinggi.

Dalam masa yang sama, telah timbul pelbagai mitos COVID-19 yang telah menyebabkan kerisauan dan huru-hara dalam kalangan masyarakat dunia. Tenang, jangan terus percaya sekiranya anda terbaca atau terdengar apa-apa mitos COVID-19 ini. Tolong baca artikel ini terlebih dahulu!

Mitos COVID-19 yang kita tidak boleh percaya!

#1. Mandi air panas boleh mencegah penularan virus

Fakta: Mandi air panas tidak boleh mencegah penularan virus meskipun pada suhu yang sangat tinggi.

Ramai orang percaya perbuatan mandi air panas boleh mencegah penularan COVID-19 kerana dikatakan
suhu yang tinggi boleh membunuh virus ini
.

Hakikatnya, tidak sama sekali kerana suhu dalam tubuh badan anda akan kekal sekitar 36.5°C hingga 37°C tidak kira berapa suhu air yang anda gunakan untuk mandi.

Selain itu, ketahuilah bahawa mandi air dengan suhu terlalu panas boleh mengakibatkan kulit melecur. Jadi, cara terbaik untuk melawan virus ini adalah kerap mencuci tangan dengan air dan sabun serta elakkan menyentuh muka, mata, mulut dan hidung anda.

#2. Sapu alkohol atau klorin pada satu badan boleh membunuh virus

Fakta: Sapu alkohol atau klorin pada satu badan tidak boleh membunuh virus yang telah memasuki badan.

Ada orang yang beranggapan penggunaan hand sanitizer sahaja tidak cukup. Disebabkan itu, ada yang menyapukan alkohol atau klorin pada satu badan mereka untuk membunuh COVID-19.

Sebenarnya, virus ini hanya boleh dibunuh sekiranya ia berada di kawasan kulit. Jika ia telah masuk ke badan, berendam di dalam sebatian sebegini juga tidak akan mendatangkan apa-apa kesan.

Dalam pada itu, ketahuilah bahawa ia adalah berbahaya kepada bahagian mata, mulut, hidung atau apa-apa sahaja bahagian tubuh badan yang terdedah. Jadi, sebarang penggunaan alkohol atau klorin ini haruslah mendapatkan kebenaran doktor terlebih dahulu.

Artikel berkaitan:

#3. Gigitan nyamuk boleh menyebarkan wabak COVID-19

Fakta: Gigitan nyamuk tidak boleh menyebarkan wabak COVID-19 ini.

Sehingga kini, masih tiada bukti yang mengatakan virus korona baharu ini boleh tersebar melalui gigitan nyamuk seperti penyakit denggi atau malaria.

Untuk pengetahuan anda, COVID-19 adalah sejenis virus yang menyerang sistem pernafasan dan disebarkan melalui
titisan air di udara apabila seseorang itu bersin atau batuk
. Bukan itu sahaja, ia juga disahkan boleh tersebar melalui air liur dari mulut atau air hingus dari hidung.

Bagi melindungi diri anda, sila basuh tangan sekerapnya dengan sabun dan air atau
hand
sanitizer
dan amalkan
social distancing
 terutamanya ketika bersin atau batuk.

#4. Alat pengering tangan boleh membunuh virus

Fakta: Alat pengering tangan tidak boleh membunuh virus korona baharu ini pada tangan anda.

Ada segelintir individu yang mengatakan alat pengering tangan perlu digunakan untuk benar-benar membunuh virus ini pada tangan kita.

Hakikatnya, ia adalah mitos yang sangat mengarut.
Anda sebenarnya perlu kerap membasuh tangan dengan sabun
 dan air atau
hand sanitizer
.

Untuk mengeringkannya pula, gunakan tisu, tuala atau kain. Selepas itu, sila buang atau letakkan di tempat yang tidak terdedah kepada orang lain.

#5. Antibiotik berkesan melawan wabak COVID-19

Fakta: Antibitotik tidak berkesan melawan virus korona baharu ini kerana ia hanya mampu membunuh bakteria.

Wabak COVID-19 adalah sejenis virus dan bukannya bakteria
. Oleh itu, penggunaan antibiotik sama sekali tidak boleh digunakan sebagai salah satu ubatan atau rawatan penyakit ini.

Walau bagaimanapun, jika anda ditahan di wad hospital akibat jangkitan wabak ini, anda mungkin akan diberikan antibiotik untuk mengelakkan jangkitan bakteria yang lain.

Simptom dan komplikasi wabak COVID-19 seperti berikut:

Bersama kita lawan pandemik COVID-19!

[mc4wp_form id=’115319″]

Sebagai rakyat Malaysia yang prihatin terhadap kesihatan sejagat, marilah kita bersama melawan pandemik virus korona baharu ini. Oleh itu, sila berada di rumah sepanjang tempoh Perintah Kawalan Pergerakan.

Ketua Pengarah Kesihatan Malaysia, Datuk Seri Noor Hisham Abdullah mengatakan jika langkah kerajaan ini tidak dapat dijalankan dengan baik, kita mungkin berdepan gelombang yang ketiga pula.

“Saya merayu kepada semua rakyat Malaysia agar ambil peduli Perintah Kawalan Pergerakan Ini. Sila berada di rumah’, jelas beliau lagi.

Bersama, kita mampu mengharunginya.

https://www.facebook.com/HelloDoktorMY/videos/2789383271108165/

#HelloHealthGroup, #HelloDoktor, #HelloHealthCoronaVirus

Baca juga:

Perintah Kawalan Pergerakan, Langkah Efektif Bendung Korona Virus Di Malaysia

Virus Korona Tidak Mengenal Sesiapa, Ini 5 Orang Ternama Yang Dijangkiti COVID-19

Risiko Masih Ada Biarpun Sembuh Dari Virus Korona? Pesakit Mati Lepas 5 Hari Negatif COVID-19

Lepas Kangkung, Kini Kunyit Pula Dikatakan Boleh Ubati Virus Korona- Betul Ke?

Jarak Sosial Senjata Utama Perangi COVID-19, Ini 29 Langkah Cegah Virus- PASTI BERHASIL!


Roseola

Definisi

Apakah itu roseola?

Roseola (roseola infantum) adalah penyakit yang disebabkan oleh virus. Ia biasanya tidak berbahaya dan hilang dengan rehat yang cukup dan ubat-ubatan. Dalam kes-kes yang sangat jarang berlaku, ia boleh mengakibatkan demam panas, yang membawa kepada komplikasi.

Apakah kebarangkalian roseola?

Roseola adalah sangat biasa berlaku. Ia biasanya menjejaskan kanak-kanak dari umur enam bulan hingga dua tahun. Ia jarang berlaku selepas berumur empat tahun. Kebanyakan kanak-kanak dijangkiti roseola pada usia memasuki tadika. Kadang-kadang, ia juga boleh menjejaskan orang dewasa. Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom roseola?

Simptom roseola muncul selepas seminggu atau dua selepas dijangkiti. Kadang-kadang mungkin tiada simptom atau mempunyai simptom yang sangat ringan. Simptom Roseola termasuklah:

Demam. Simptom yang paling umum roseola adalah demam panas yang berlaku secara tiba-tiba. Demam selalunya lebih tinggi daripada 39.4० Sesetengah kanak-kanak, simptom lain seperti sakit tekak, hidung berair atau batuk boleh berlaku bersama demam. Anda juga dapat melihat kelenjar di leher mereka bengkak. Demam selama tiga hingga lima hari

Ruam. Dalam kebanyakan kes, ruam boleh muncul setelah demam kebah. Kulit anak anda mungkin ada bintik merah atau tompok kecil. Kawasan ini sama ada rata atau timbul. Terdapat cecincin putih di beberapa tempat di sekelilingnya. Ruam biasanya merebak dari dada, belakang dan perut ke leher dan lengan. Ia mungkin boleh merebak ke kaki dan muka. Ia mungkin hilang selepas beberapa jam hingga beberapa hari dan tidak akan menyebabkan sebarang ketidakselesaan kepada anak anda

Tanda-tanda dan simptom-simptom roseola lain termasuklah:

Ketidakselesaan pada bayi dan kanak-kanak

Cirit-birit yang ringan

Kurangkan selera makan

Kelopak mata bengkak

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan, sila berjumpa dengan doktor anda.

Bilakah saya harus berjumpa doktor?

Anda perlu menghubungi doktor anda jika anak atau anda mempunyai mana-mana yang berikut:

Anak anda demam yang lebih tinggi daripada 39.4oC

Anak anda mempunyai roseola dan demam lebih dari tujuh hari

Ruam tidak bertambah baik selepas tiga hari

Sekiranya sistem imun anda terjejas dan anda bertemu dengan individu yang menghidap roseola

Yang terbaik ialah berbincang dengan doktor apa yang terbaik untuk keadaan anda.

Ketahui puncanya

Apakah yang mengakibatkan roseola?

Roseola adalah jangkitan virus yang disebabkan oleh human herpes virus 6, atau dalam sesetengah kes, oleh human herpes virus 7. Virus itu tersebar dari individu ke individu melalui hubungan fizikal dengan individu yang sakit atau barang peribadi mereka yang dijangkiti virus. Sebagai contoh, seorang anak yang sihat yang berkongsi cawan dengan seorang kanak-kanak yang mempunyai roseola boleh berpindah virus itu. Biasanya ia tidak tersebar luas kepada masyarakat.

Orang dewasa yang tidak pernah mengidap roseola ketika kanak-kanak boleh dijangkiti di kemudian hari, walaupun penyakit ini cenderung menjadi ringan pada orang dewasa yang sihat. Walaupun anda tidak mengalami sebarang ruam atau demam ringan, masih terdapat risiko virus tersebar kepada anak dan ahli keluarga lain dari pernafasan atau air liur.

Ketahui faktor risiko

Apakah yang meningkatkan saya kepada risiko roseola?

Kanak-kanak di zaman tadika paling terdedah kepada roseola kerana sistem imun mereka belum kuat sepenuhnya. Selain itu, berada di dalam persekitaran bilik darjah dapat meningkatkan risiko menyebarkan virus dari individu ke individu yang lain. Umur yang paling biasa untuk kanak-kanak untuk dijangkiti roseola adalah antara enam dan 15 bulan.

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah roseola didiagnosis?

Roseola didiagnosis melalui sejarah perubatan dan peperiksaan fizikal. Doktor kenalpasti ia roseola jika anak anda mengalami demam dan ruam yang jelas atau, dalam beberapa kes, dengan ujian darah untuk memeriksa antibodi roseola.

Bagaimanakah roseola dirawat?

Ubat digunakan untuk mengawal demam tinggi. Beberapa ubat-ubatan biasa adalah acetaminophen (seperti Tylenol) dan ibuprofen (seperti Advil atau Motrin). Anda juga perlu memberi anak mandi mandi span untuk mengurangkan suhu. Jika anda memberi ubat kepada bayi anda, ikut nasihat doktor anda tentang jumlah yang diberikan. Jangan memberi aspirin kepada sesiapa yang berusia lebih muda dari 20 tahun kerana risiko sindrom Reye.

Sekiranya simptom ringan, ruam roseola akan hilang tanpa rawatan perubatan.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas roseola?

Sekiranya anak anda mempunyai roseola, perkara terbaik yang perlu dilakukan ialah memberi mereka rehat di rumah. Ini juga akan mengelakkan peluang menyebarkan virus kepada anak-anak lain.

Sekiranya anda menghidapi virus atau menjaga anak anda yang sakit, ingatlah untuk mencuci tangan anda dengan kerap untuk mencegah penyebaran virus itu kepada individu lain.

Galakkan anak anda meminum cecair, seperti air, soda lemon-limau, sup, atau larutan rehidrasi elektrolit atau minuman sukan untuk mengelakkan dehidrasi.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


5 Tip Menyusu Badan di Tempat Awam

Ramai ibu sudah menyusukan bayi secara sempurna. Namun, menyusukan bayi di tempat awam sudah pasti ada mata-mata yang sedang memerhatikan anda. Keadaan ini mungkin menyebabkan anda berasa tidak selesa dan menganggu
proses penyusuan bayi
 anda. Tip ini mungkin dapat membantu anda.

1. Berlatih dihadapan cermin di rumah

Jika anda mengambil berat tentang menampakkan banyak kulit, ini mungkin akan meyakinkan anda bahawa ia tidak mungkin menjadi masalah. Menyusukan bayi merangkumi payudara anda dengan lebih cekap. Anda boleh cuba menyusu dalam pakaian yang berbeza untuk melihat mana yang berfungsi untuk anda dan bayi.

2. Pilih pakaian yang selesa

Anda boleh membeli atau menjahit pakaian menyusu khas yang mempunyai bukaan tersembunyi bagi penyusuan lebih mudah. T-shirt longgar sering menjadi pilihan yang baik dalam situasi kasual, kerana anda hanya boleh mengangkat baju di satu sisi untuk memberi menyusukan bayi. Jika ia longgar, kain tambahan akan meliputi kebanyakan perut dan payudara anda. Selain itu anda juga boleh memakai kemeja-T yang terdapat butang dibahagian depan.

3. Pilih pakaian dalam (bra) yang sesuai

Sekarang ianya lebih mudah kerana terdapat pelbagai jenis bra khas bagi ibu menyusu. Penggunaan bra ini adalah lebih mudah dan sangat membantu anda menyusu bayi dengan sempurna berbanding sebelum ini yang mungkin agak sukar untuk anda.

4. Sediakan penutup

Sekiranya anda merasa tidak selesa menyusukan bayi, anda mungkin mahu mencuba melindungi bayi dan payudara anda dengan selimut. Tetapi pastikan anda berlatih di rumah terlebih dahulu kerana kebanyakan bayi tidak suka mempunyai selimut di atas kepalanya semasa menyusu dan akan menariknya.

5. Senyum

Sekiranya anda melihat seseorang yang melirik ke arah anda semasa menyusu bayi anda, walaupun mereka mungkin terkejut atau kelihatan terkejut, berikan senyuman kepada mereka. Anda tahu bahawa anda melakukan sesuatu yang sangat penting untuk anak anda, dan itulah yang baik. Jika anda menunjukkan keyakinan anda dengan senyuman yang mesra, anda boleh meredakan keadaan yang kurang selesa.

Hello Health Group
 tidak menyediakan nasihat perubatan, diagnosis atau rawatan.


Ini 5 Punca Utama Yang Sebabkan Wanita Jadi Mandul!

Masalah kesuburan perempuan menjadi antara topik perbualan hangat bagi pasangan yang sudah berkahwin. Mungkin ada di antara kita yang tidak mengetahui apakah tanda wanita mandul.

Bagi mereka yang masih belum mengetahui apakah tanda-tandanya, jom baca apa yang kami sediakan ini.

Untuk mendapatkan lebih banyak info tentang kehamilan, sila dapatkannya
di sini.

Tanda wanita mandul yang ramai tidak tahu

Masalah kesuburan perempuan merangkumi sekitar satu per tiga daripada yang sering berlaku.

Punca kepada masalah kesuburan perempuan ini kadangkala agak sukar untuk dikenal pasti.

Namun, ada beberapa tanda wanita mandul yang boleh anda perhatikan:

Sukar untuk hamil. Ini ialah tanda wanita mandul yang paling utama dan mudah untuk dikenal pasti

Mengalami kitaran haid yang tidak teratur

Mengalami kitaran haid yang terlalu lama iaitu sekitar 35 hari atau lebih

Mengalami kitaran haid yang terlalu pendek iaitu kurang daripada 21 hari

Tidak mengalami haid

Punca bagi tanda wanita mandul

Bagi masalah kesuburan perempuan, terdapat beberapa perkara atau masalah yang menjadi punca wanita menjadi mandul.

Ia boleh berpunca daripada satu atau sejumlah masalah kesihatan wanita.

Berikut adalah antara punca-punca yang sering menyebabkan kemandulan dalam kalangan wanita:

#1. Gangguan ovulasi

Gangguan ovulasi bermaksud anda mempunyai masalah penghasilan telur yang terjejas.

Ini boleh berlaku sama ada telur kurang dihasilkan atau tidak dihasilkan langsung.

Menurut kajian, gangguan ovulasi menjadi punca ketidaksuburan bagi satu daripada empat pasangan yang mengalami masalah kesuburan.

Antara gangguan ovulasi yang boleh menyebabkan wanita mandul adalah
seperti sindrom ovari polisistik (PCOS)
, ketidakfungsian hipotalamus, kegagalan ovari pramatang dan terlalu banyak hormon prolaktin dalam tubuh.

#2. Endometriosis

Endometriosis berlaku apabila tisu yang biasanya muncul di kawasan implan rahim, tumbuh di kawasan lain.

Pertumbuhan tisu yang berlebihan ini boleh menyekat tiub fallopio dan menghalang sperma serta ovum wanita daripada bertemu.

Ini boleh menyebabkan kemandulan bagi golongan wanita.

#3. Kerosakan pada tiub fallopio

Tiub fallopio yang rosak atau tersekat
 boleh menghalang sperma daripada bertemu ovum yang seterusnya menyebabkan persenyawaan terhalang.

Antara punca yang boleh menyebabkan kerosakan pada tiub fallopio
 seperti penyakit radang pelvis, pernah menjalani pembedahan pada abdomen atau pelvis atau penyakit turbekulosis pelvis.

#4. Punca daripada rahim dan juga serviks

Selain itu, beberapa punca daripada bahagian rahim dan juga serviks boleh menyebabkan masalah kesuburan perempuan.

Ini termasuklah kewujudan fibroid
, parut endometriosis, kecacatan pada rahim sejak kecil, stenosis serviks dan masalah mukus dari serviks.

#5. Punca ketidaksuburan yang tidak diketahui

Selain itu, ada juga penyebab kemandulan wanita yang tidak diketahui. Ia boleh berlaku disebabkan beberapa faktor kecil antara lelaki dan wanita.

Faktor risiko bagi masalah kemandulan wanita

Sebelum ini, anda telah tahu tanda wanita mandul. Sekarang, lihat pula faktor risiko yang boleh menyebabkan kemandulan wanita.

Antara faktor-faktor risiko kemandulan bagi kaum wanita adalah:

#1. Umur

Apabila seseorang wanita itu sudah semakin berusia, maka kesuburannya juga akan menurun.

Bermula pada pertengahan umur 30-an, kualiti ovum atau telur wanita akan menjadi semakin merosot.

#2. Pengambilan alkohol

Pengambilan alkohol yang berpanjangan juga boleh menyebabkan masalah kesuburan perempuan.

#3. Merokok

Tabiat merokok sebenarnya boleh merosakkan serviks dan tiub fallopio wanita.

Selain itu, merokok juga boleh meningkatkan kadar keguguran semasa hamil dan kehamilan ektopik.

Merokok juga boleh menyebabkan kualiti telur wanita menurun selain menyebabkan kurangnya penghasilan telur.

#4. Sejarah seksual

Selain itu, kesuburan wanita juga boleh terjejas jika pernah mengalami sebarang jangkitan seksual seperti gonorea dan klamidia.

Jangkitan seperti ini boleh merosakkan tiub fallopia dan seterusnya mengganggu kesuburan wanita.

#5. Faktor berat badan

Jika anda mempunyai berat badan berlebihan atau berat yang terlalu ringan, ia juga boleh menyebabkan ketidaksuburan wanita.

Jika mempunyai berat badan normal, anda akan lebih kerap mengalami ovulasi dan mudah untuk hamil.

[health_tool_article id=”32211″]

Langkah pencegahan yang boleh diambil

Bagi mengurangkan faktor risiko kemandulan, anda boleh melakukan beberapa langkah pencegahan seperti berikut:

#1. Berhenti merokok

Memandangkan merokok boleh menjejaskan kesuburan wanita, maka anda disarankan untuk berhenti merokok agar lebih mudah hamil.

#2. Elakkan pengambilan alkohol

Jika anda peminum tegar minuman beralkohol sebelum ini, cuba kurangkan atau berhenti pengambilannya jika anda merancang untuk hamil. Jangan sesekali minum alkohol ketika sedang hamil.

#3. Kurangkan berat badan

Jika anda mendapati nilai BMI tidak normal, cuba kurangkan berat badan anda untuk memudahkan hamil. Bersenamlah setiap hari kerana ia amat membantu.

#4. Kurangkan stres

Kajian menunjukkan bahawa mereka yang kerap stres boleh menyebabkan rawatan kesuburan menjadi tidak berkesan.

Jika anda merancang untuk hamil, cuba lakukan perkara yang boleh mengurangkan rasa stres yang dialami.


Kenapa Berat Badan Bayi Anda Tidak Naik?

Doktor boleh melakukan beberapa ujian berkenaan diet bayi anda, sejarah kesihatan, tahap aktiviti, dan kemungkinan penyebab tekanan sebelum dapat mengetahui punca kegagalan kenaikan berat badan bayi anda.

Secara umumnya, jika bayi tidak membesar secara normal, itu mungkin kerana dia tidak makan dengan betul atau dia tidak menyerap nutrien sepenuhnya.

Masalah penyusuan

Bayi anda mungkin merasa letih dan tertidur sebelum dia mempunyai susu yang mencukupi.

Bayi anda mungkin mempunyai tahap refleks menghisap yang lemah untuk menghisap susu cukup dari payudara atau bahkan dari botol.

Bibir atau lelangit mengganggu penyusuan. Keadaan ini dapat ditangani dengan menggunakan botol dan puting khas dan mendapatkan nasihat pakar makanan. Ini biasa terjadi pada tahun pertama pembesaran.

Tounge tie
dan
lip tie
boleh membuatkan bayi anda tidak dapat menyusu dengan baik dan mendapatkan semua khasiat makanan.

Jika anda memberikan bayi anda susu formula, penyediaan susu yang salah juga boleh menyebabkan bayi anda kegagalan untuk menaikkan berat badan.

Jika anda memberikan susu badan dan berdepan masalah untuk mendapatkan rutin penyusuan yang betul, bayi anda mungkin tidak mendapat nutrien yang mencukupi. Ini mungkin disebabkan jumlah susu yang tidak mencukupi untuk bayi anda.

Tekanan perasaan atau gangguan emosi seperti perasaan sedih juga boleh mengganggu penyusuan. Ia boleh menyebabkan
letdown reflex
, satu keadaan di mana payudara akan dirangsang untuk mengeluarkan susu, tidak dapat menjalankan tugas dengan baik. Sekali gus menyebabkan bayi anda tidak mendapat susu yang mencukupi. Untuk menggalakkan
letdown reflex
 ini, carilah tempat menyusu yang tenang.

Sesetengah bayi yang diberikan makan mengikut jadual yang ketat juga boleh mendapat kurang nutrien makanan yang diperlukan. Adalah lebih baik untuk membiarkan bayi anda mendapatkan susu pada bila-bila masa yang diperlukannya.

Faktor lain

Jika bayi anda tidak sihat, dia memerlukan lebih banyak kalori dan nutrien. Rasa tidak sihat boleh mengganggu selera dan penambahan berat bayi anda.

Bayi anda mungkin mengalami masalah gastrousus kronik seperti cirit-birit, relfuks, jangkitan seliak (
celiac disease)
 atau alergi susu.

Jika anda mengalami masalah kemurungan selepas bersalin atau ada anak-anak anda yang lain yang berebut mendapatkan perhatian anda, anda mungkin tidak dapat memberikan perhatian secukupnya kepada bayi anda untuk memastikan dia mendapat kalori yang mencukupi.

Dalam sesetengah kes yang jarang berlaku, kegagalan untuk mendapatkan berat badan boleh disebabkan oleh masalah paru-paru seperti fibrosis sista, masalah sistem saraf seperti
cerebral palsy,
 masalah kromosom seperti sindrom down, penyakit jantung, anemia, atau gangguan metabolik atau endokrin seperti kekurangan hormon pertumbuhan. Sekiranya berdepan dengan salah satu punca di atas, rawatan segera perlu di ambil.